Beta 26. aprila 2017. 13:10\nPoverenica za zaštitu ravnopravnosti Brankica Janković osudila je danas izjavu načelnice urgentne službe čačanske bolnice Biljane Kovačević da u hitnoj službi nisu podjednako u stanju da rade medicinska sestra sa 23 godine i ona sa 53 i ocenila da je to diskriminacija po starosti.\nBiljana Kovačević je na konferenciji za novinare u Opštoj bolnici Čačak, obrazlažući svoje tvrdnje da medicinska sestra Vesna Vujičić „ne doprinosi kvalitetnom funkcionisanju urgentne službe“, rekla: „Znate, svima nama ističe vreme za rad u nekoj službi, ne može u hitnoj službi isto raditi medicinska sestra sa 23 i medicinska sestra sa 53 godine – da se ne lažemo“.\nPoverenica je u saopštenju navela da takva izjava osporava kvalitet rada žena zbog njihovih godina, omalovažavajući njihovo znanje, kompetencije i iskustvo, i predstavlja diskriminaciju na osnovu starosti.\nIstraživanja i podaci poverenika za zaštitu ravnopravnosti, pokazuju da se žene u Srbiji teže zapošljavaju, lakše bivaju otpuštene, češće su primorane da rade u sivoj zoni, a godine starosti predstavljaju jedan od čestih osnova diskriminacije, zbog čega ta izjava ima dodatnu težinu, kazala je poverenica.\nOna je dodala da takvi stavovi stvaraju pravnu nesigurnost i doprinose širenju medjugeneracijskog nerazumevanja koje je štetno za razvoj celog društva, a posebno za tržište rada i zapošljavanja.\nBrankica Janković je podsetila da je diskriminacija zabranjena po osnovu pola, invaliditeta, starosnog doba, nacionalne pripadnosti, članstva u političkim, sindikalnim i drugim organizacijama, kao i drugim stvarnim i pretpostavljenim ličnim svojstvima.


Salvini: Pod pretnjom opstanak Evropske unije – NovostiDana.rs\nSalvini: Pod pretnjom opstanak Evropske unije\nItalijanski ministar unutrašnjih poslova Mateo Salvini ocenio je u intervjuu za nemački nedeljnik Špigl da je sam opstanak Evropske unije (EU) doveden u pitanje naredne godine u trenutku kada se zemlje EU ne slažu o rešavanju prijema migranata.\n„Naredne godine će se odlučiti da li će ujedinjena Evropa nastaviti da postoji ili ne“, rekao je Salvini za sutrašnji broj Špigla.\nNaredne godine bi trebalo da se vode pregovori o evropskom budžetu i zakazani su izbori za Evropski parlament, a „to će odrediti da li sve ovo ima smisla“, dodao je Salvini, koji je lider ekstremno desničarske stranke Liga.\nItalija, koja od dolaska na vlasti koalicije koju čine populisti i ekstremna desnica, na meti je kritika zbog pitanja prijema izbeglica.\nItalijanske vlasti žele drugačiju preraspodelu migranata u EU, jer su do sada migranti najviše dolazili u Italiju, dok je Salvini rekao da vlasti više ne žele da primaju nove brodove s migrantima.\nFabrici: Nadam se da će pravno obavezujući sporazum biti brzo postignut (VIDEO)\nTurska čeka predsedničke i parlamentarne izbore


Svedok saradnik ne tereti Darka Šarića - Izazov\nSvedok saradnik ne tereti Darka Šarića\nRadio-televizija Srbije\t 4. maja 2022. 12:30\nVuković je na današnjem suđenju detaljno objasnio svoju ulogu u grupi, navodeći da je on oko pet godina bio u Argentini i da je tamo bio zadužen za kupovinu droge i organizaciju njenog slanja.\nNaveo je da nikada nije komunicirao sa Šarićem, ali da ga je jednom video u kući Dragana Dudića, a posle u jednoj diskoteci u Pljevljima.\nSvedok saradnik je objasnio da su drogu ubacivali u gumene čamce, negde između Urugvaja i Argentine i da su je nakon toga prebacivali u kontejnere i na prekookeanske brodove.\nNa prošlom suđenju svedočio je svedok saradnik Nebojša Joksović.\nJoksović i Vuković svedoče prvi put javno na pretresu u ovom drugostepenom postupku pred Apelacionim sudom, pošto su do sada tokom dva prvostepena suđenja pred Specijalnim sudom iskaze davali iza zatvorenih vrata.\nŠarić je u međuvremenu 14. aprila uhapšen zbog sumnje da je od početka 2020. do 14. aprila 2022. godine napravio organizovanu kriminalnu grupu koja je u međunarodnim razmerama na teritoriji Južne Amerike sprovodila kriminalni plan dogovaranja neovlašćene kupovine kokaina, njegov transtport do Evrope radi dalje prodaje, a sve u cilju sticanja finansijske koristi.\nNaime, sa njim su uhapšeni i njegov advokat Dejan Lazarević, Uroš Radovanovoć (koji se ranije prezivao Mišić), Danilo Odavić, Duško Mirković i Danilo Stojanović\nPosle pretresa nova drugostepena presuda


Pored umrežavanja i razmene iskustava bilo je i radionica na kojima su obrađene razne teme: regrutovanje volontera, upravljanje voloterima, planiranje kadrova, trening instruktora (trenera), prepoznavanje i priznavanje kompetencija, preraspoređivanje i „penzionisanje" izviđačkih kadorva i još mnoge druge.\nU toku sastanka imali smo priliku da predstavimo i naš „Okvir nacionalnog kurikuluma za obrazovanje izviđačkih vođa". Ovaj dokument dobio je mnoštvo pozitivnih komentara, kako od učesnika, tako i od predstavnika Evropskog skautskog regiona. Ono što uvek raduje je to da se rad Saveza izviđača Srbije vidi i ceni i na međunarodnom nivou pa smo tako dobili puno pohvala za naše aktivnosti realizovane u cilju ublaživanja migrantske krize.\nSa ovog vikneda se vraćamo puni motivacije za rad u budućem periodu i puni novih ideja kako da jednostavnim, ali efikasnim metodama ojačamo naš Savez.\nNa sastanku MOVIS grupe učestvovali su Milena Pecarski, kao predstavnica Evropskog skautskog regiona i Nenad Jovanovski, u ime Saveza izviđača Srbije.\nViše informacija o MOVIS-u možete naći na njihovom sajtu.


Pjanić odlazi iz reprezentacije!? - Srebrenik.NETwork\nPočetna/Članci, fotke i video/Gradska hronika/Pjanić odlazi iz reprezentacije!?\nPjanić odlazi iz reprezentacije!?\nObjava Pjanić odlazi iz reprezentacije!? pojavila se prvi puta na Radio Srebrenik.\nPrethodna Jednake šanse za sve učenike i učenice – danas u školi sutra na radnom mjestu\nSljedeća Počela zatvaranja: Evropa se vraća u mračne dane


2 Jul 2021 - 16:01 Domaće tržište Link\nZa većinu ostalih modela iz ponude, potrebno je malo strpljenja, ali ima i izuzetaka za one koji su baš brzi. Naime, na raspolaganju je veoma ograničena količina modela S-Cross koji se isporučuju promptno. I ne samo da je isporuka brza, već je za ovaj automobil odobren i popust od čak 1.100 evra (u dinarskoj protivvrednosti). Tako trenutno najjeftiniji S-Cross u verziji s pogonom na prednje točkove i Comfort paketom opreme „startuje“ sa 17.400 evra, dok je za najskuplju varijantu - s pogonom 4WD, automatskim menjačem i Elegance paketom opreme potrebno 23.650 evra sa PDV-om. Moguća je kupovina i na kredit pa, primera radi, učešće za verziju sa premium paketom opreme iznosi 5.520, a mesečna rata 178 evra (u dinarskoj protivvrednosti).\nU Euro Sumaru, osim brze isporuke, skreću pažnju na modele Swift i Ignis i zbog odličnog odnosa cene i opremljenosti: primera radi, Swift 1.2 Elegance Hybrid, dakle sa punim paketom opreme, ima cenu koja odgovara neuporedivo siromašnije opremljenim “ulaznim” cenama konkurenata u njegovom segmentu. Najjeftinija verzija Swifta - 1.2 Dualjet + Hybrid sa 84 KS, pogonom napred i paketom opreme Comfort košta 12.400, dok je najviše novca potrebno za verziju 2WD Elegance + Hybrid – 15.500 evra. Pri kupovini na kredit za ovaj automobil s premium paketom opreme, potrebno je 4.110 evra za učešće, dok je mesečna rata 133 evra. Istim motorom je opremljen i model Ignis, a nudi se, zavisno od pogona i nivoa opreme, od 11.700 do 14.300 evra.


Peter Sorensen uskoro stiže u BiH – Informer\nPeter Sorensen uskoro stiže u BiH\nPeter Sorensen, kojeg je EU imenovala za šefa Delegacije u BiH, uskoro bi trebalo da dođe u BiH i preuzme ovu funkciju, ali datum njegovog dolaska još nije poznat, saznaje Srna u Delegaciji EU.\nPrema nekim predviđanjima, Sorensen bi mjesto šefa Delegacije EU u BiH mogao da preuzme u julu, mada nije isključeno da to bude i u avgustu.\nI vršilac dužnosti šefa Delegacije EU u BiH Renco Davidi nedavno je rekao da bi Sorensen na dužnost trebalo da stupi za “nekoliko sedmica“.\nPo završetku konkursne procedure visoka predstavnica EU za spoljnu politiku i bezbjednost Ketrin Ešton saopštila je krajem maja da je za novog šefa Delegacije EU u BiH izabran danski diplomata Peter Sorensen.\nSorensen, koji ima više od 15 godina diplomataskog iskustva u regionu zapadnog Balkana, za šefa Delegacije u EU u BiH dolazi sa sa mjesta šefa Delegacije EU u Makedoniji.\nTagsbih dolazak peter sorensen\nPretukli i opljačkali ženu u Vitezu\nNa gradilištu u Centru 2 poginuo radnik


Mobile Monday – Firefox OS : Mobile Monday Srbija\nMobile Monday – Firefox OS\nZadovoljstvo nam je da vas pozovemo na sedmi MobileMonday Srbija događaj koji će se održati u ponedeljak, 27og Maja, u Kulturnom Centru Grad, sa početkom u 18h. Centralna tema će biti Firefox OS i zvanično lansiranje ovog operativnog sistema u Srbiji. Čućemo i kratak pregled dešavanja i trendova u mobilnoj industriji, kao i najavu događaja koje će Mozilla i Telenor organizovati u letnjem periodu.\nGost iz Global Mozilla fondacije će nam održati uvodno predavanje i upoznati nas sa Firefox operativnim sistemom, a tokom samog događaja ćete imati priliku i da isprobate prve uređaje zasnovane na Firefox-u. Predstavnici lokalne Mozilla zajednice će biti tu da odgovore na sva pitanja i prezentuju nam mogućnosti novog OS-a.\nSrbija je jedna od prvih zemalja u kojima će uređaji bazirani na Firefox OS-u doživeti premijeru, a o samom lansiranju i njegovom značaju za domaće tržište će nam govoriti Nemanja Žilović, Consumer Marketing Direktor Telenora Srbija. Takođe, čućemo i najavu događaja i radionica za developere koje Telenor i Mozilla planiraju za narednih nekoliko meseci.\nNi jedna mobilna platforma nije kompletna bez mobilnih aplikacija, a o najboljim praksama i smernicama za dizajn Firefox OS aplikacija će nam govoriti developeri iz Norveške kompanije Comoyo.\nMoMo ne bi bio kompletan bez neformalnog dela rezervisanog za upoznavanje i druženje. Ovog puta, osim samih Firefox telefona sa kojima ćete imati priliku da se poigrate, pripremili smo i prikladne geeky poklone, pa planirajte da se zadržite duže :)\nGlavni sponzor događaja je Telenor, a tradicionalno se zahvaljujemo i RNIDS-u koji nas već duže vreme podržava.\nVidimo se 27og!\nPokaži sve komentare (0)


Lideri iz Hrvatske, Kipra, Francuske, Grčke, Italije, Slovenije, Malte, Portugala i Španije sastali su se u Atini kako bi razgovarali o klimatskim promenama nakon što su razorni letnji požari istakli izazove koje klimatske promene predstavljaju za južnu Evropu, preneo je Rojters.\nMediteran je pretrpeo neviđenu ekološku štetu, a sposobnosti reagovanja su bile "nategnute" do krajnjih granica, naveli su u zajedničkom saopštenju nakon sastanka na kome im se pridružila i predsednica Evropske komisije Ursula fon der Lajen.\nTakva ranjivost će se povećavati zbog ubrzanog uticaja klimatskih promena u regionu što će dovesti do gubitaka blagostanja u smislu ekonomskih uticaja usled klimatskih promena, navodi se u saopštenju.\nNaučnici iz Evropske unije su saopštili da je Mediteran postao žarište požara jer klimatske promene uzrokovane delovanjem ljudi čine toplotne talase verovatnijim i ozbiljnijim.\nMediteranske zemlje su se, takođe, složile da pojačaju međusobnu saradnju u planiranju i prevenciji i pozvale EU da ojača svoje mehanizme civilne zaštite kako bi pomogla boljoj zaštiti građana i životne sredine od sve ozbiljnijih i složenijih katastrofa.\nDRAMA U RUSIJI Učenik 6. razreda pucao u školi u Permu


Vreme 621 - I bi svetlost\nPoslednje dve godine EPS je, kada su u pitanju remonti njegovih milijarde dolara vrednih proizvodnih i prenosnih sistema, koliko-toliko krenuo boljim stazama. Godinama očekivane, popravke se konačno obavljaju u pravom obimu u proizvodne pogone hidro i termoelektrana, ali i u javna preduzeća za prenos električne energije i rudnike.\nPrema rečima direktora sektora za plansko-organizacione poslove u Direkciji EPS-a za proizvodnju i prenos Ljiljane Hadžibabić, ove godine će se izvršiti 99 odsto planiranog remontnog posla. Posebno je važno da su popravke mnogo kvalitetnije nego ranijih godina.\nZa remont hidro i termo kapaciteta, kao i delova prenosnog sistema, biće potrošeno 3,740 milijardi dinara, odnosno 62.000.000 eura.\nU termoelektranama su završeni svi predviđeni remontni poslovi, osim na Bloku A-5 u "Kolubari", što bi trebalo da bude gotovo do kraja novembra.\nBlok A-3 u obrenovačkoj termoelektrani "Nikola Tesla A" tek je ušao u kapitalni remont. Uz pomoć Evropske agencije za rekonstrukciju, koja finansira taj posao vredan 50.000.000 eura, planirano je da, po sistemu "ključ u ruke", glavni izvođači: nemačke firme Lurgi i Simens, revitalizuju taj blok za oko osam meseci.\nDosad je na tom postrojenju završeno oko 20 odsto posla. Osim navedenih nemačkih firmi, u popravkama kotla, turbine, generatora i parovoda biće angažovani i naši podizvođači kojima je poverena jedna trećina sveg posla.\nNabrajajući sve poslove koji su urađeni ove godine Ljiljana Hadžibabić je navela da su u vojvođanskim termoelektranama toplanama "Novi Sad", "Zrenjanin" i "Sremska Mitrovica" završeni svi predviđeni radovi.\nU hidroelektranama se takođe užurbano radilo tako da je tokom leta prvo remontovano 36 agregata ukupne snage 2003 MW, odnosno 70 procenata ukupne hidro snage EPS-a, a zatim još tri agregata snage 206 MW.\nNa visokonaponskoj prenosnoj mreži urađeno je više od 80 odsto predviđenog posla.\nZa razliku od pređašnjeg vremena kada su se jezera u hidroakumulacijama, već na izmaku jeseni, znala isprazniti do dna, ove godine su te inače zlatne zimske rezerve struje ne samo očuvane već i poprilično dopunjene. EPS je tako ove godine u jezerima sačuvao više od 1,2 milijarde kilovat-sati električne energije, a to je za 16,2 procenta iznad bilansom planiranih količina.\nŠto se tiče proizvodnje uglja i otkrivke, od januara do početka novembra ove godine, na površinskim kopovima lignita "Kolubara" i "Kostolac" znatno su premašeni prošlogodišnji rezultati, ali i oboreni neki inače veoma ambiciozni planovi za ovu godinu.\nRudari u "Kolubari" su iskopali pet odsto uglja više od plana, dok je u "Kostolcu" plan u zaostatku za 21 procenat. Ipak, mora se reći da je i pored toga taj rudnik proizveo za 13 odsto više nego u istom periodu lane.\nPrethodnih godina se u tim ugljenokopima posebno zaostajalo u otkrivanju novih nalazišta uglja. Problem je postao toliko akutan da su bageri na pojedinim poljima bukvalno došli do ivičnih seoskih kuća, a razlog je bio jednostavan – nedostatak novca za eksproprijaciju.\nKako je Vlada Srbije pronašla izvore za finansiranje, samo u Kolubarskom basenu je proizvodnja otkrivke ove godine premašila plan za 22 odsto, što je u odnosu na isti period lane više za 60 odsto.\nU tom pogledu nije zaostajao ni "Kostolac" gde je ovogodišnji plan prebačen za deset odsto. U poređenju s istim periodom prošle godine, to je za čak 76 procenata više.\nAli, ugljari ipak imaju svojih problema i, ako je u EPS-ovim proizvodnim kapacitetima urađeno dosta, na remontima rudarskih postrojenja moglo se i više, posebno kada je reč o transportnim sistemima, bagerima i takozvanoj pomoćnoj mehanizaciji.\nOva godina će, osim po izuzetno visokom, čak stogodišnjem vodostaju na Dunavu, ostati zapamćena i po novembarskoj temperaturi vazduha koja je za neverovatnih 15 stepeni premašila uobičajeni prosek za ovo doba godine.\nTakvi klimatski uslovi omogućili su "termašima" da rade smanjenim kapacitetima, a to će, s druge strane, rudarima omogućiti da bez preterane žurbe solidno popune deponije uglja u termoelektranama.\nIstičući da su ove godine najznačajniji poslovi u EPS-u ipak učinjeni u termoelektranama Ljiljana Hadžibabić je precizirala da je u termoelektrani "Nikola Tesla B" u Obrenovcu urađen kapitalni remont šestomegavatnog bloka 2, kao i u termoelektrani "Kostolac B" gde je generalno sređen blok 1 snage 300 MW.\nNišta manje značajna nije ni sanacija na bloku A-5 u termoelektrani "Kolubara" i A-2 u "Kostolcu" gde u narednih pet godina neće biti kapitalnog remonta.\nInače, podsetila je Hadžibabićeva, prema ustaljenoj dinamici u EPS-u remontni ciklus traje šest godina i za to vreme bi trebalo da sve proizvodne jedinice budu podvrgnute kapitalnom remontu.\nAko se nastavi s ovakvom praksom, realno je očekivati da će za četiri remontne sezone biti popravljeno čak 80 odsto termoenergetskog kapaciteta EPS-a, istakla je Hadžibabićeva i dodala da je, prema sadašnjem planu kapitalnog remonta, predviđeno je da se delovi postrojenja revitalizuju, što podrazumeva i zamenu velikog dela kotlovskog postrojenja, modernizaciju nadzora i upravljanja.


Zvezda - šta je sledeće? - Sportske.net\nZvezda - šta je sledeće?\nKakav je redosled poteza na "Marakani" nakon jučerašnje kandidature Dragana Džajića i poverenja Aleksandru Jankoviću. Kako će izgledati nova uprava...\nKljučne odluke su donete, međutim u pitanju je teorija posle koje će uslediti razrada. Dragan Džajić još uvek govori kao kandidat, ali niko ne sumnja da će biti predsednik.\n"Favorit jesam, ali da sačekamo izbore", oprezan je Džajić koji je demantovao da se razmišljalo o promeni trenera, ali i čuvao krupnih reči kada je u pitanju trofej na proleće.\nRazlog je činjenica da Partizan ima šest bodova prednosti i da u toj trci od Zvezde malo zavisi.\nSa druge strane crveno - beli ne mogu da čekaju klupske izbore, Zoran Stojadinović će od ponedeljka zajedno sa trenerom Jankovićem rukovoditi operacijama u prelaznom roku, bilo da su dolasci ili odlasci u pitanju.\nOn nije krio da zagovara dolazak stranca, bio je kritičan i kada su fudbaleri u pitanju, ali je demantovao da je u sukobu sa Džajićem.\n"To su gluposti, nismo u svađi, ne znam ko lansira te priče", rekao je ovaj poznati menadžer koji tek treba da dobije budžet u odnosu na koji će moći da operiše.\nS obzirom na štednju na svim nivoima, od januarske pijace ne treba očekivati previše. U prvom planu biće prodaja, Bajković, Mikić i Dimitrijević i dalje imaju dozvolu da odu, ali ne i ponude.\nZvezda se ne pita oko Maksimovića, sa druge strane Kasalica, Mijailović i Milivojević su na meti stranih klubova, neko od njih će verovatno otići, kako bi se popunila kasa.\n"Nećemo dovoditi igrače da bi imali broj, mnogo se lutalo i grešilo. U svakom slučaju, ako neko dođe moraće odmah da predstavlja pojačanje", rekao je Džajić.\nZa takve je potreban novac, ranije je Stojadinović pominjao varijantu dolaska na pozajmicu sa mogućnošću otkupa, ali za sada nema ideja ko bi mogao da stigne na "Marakanu". To će tek biti definisano nakon što Janković podnese izveštaj i označi prioritete.\nDragan Džajić će formirati upravu od sadašnjih članova radne grupe, u njoj treba očekivati verovatno Branka Radujka, Aleksandra Antića, Dačićevog savetnika Tončeva i još neke političare, ali i par privrednika koji bi mogli da pomognu finansijski.\nHoće li se Jovan Šurbatović oprobati u ulozi genseka, ko će biti finansijski direktor, ima još dosta otvorenih pitanja. Ali sigurno je da će Džajić o timu razmišljati i u narednih desetak dana, pre izbora kako bi se uprava što pre konstituisala...\nVeć posle vikend zatišja sledi razgovor sa Jankovićem, on Stojadinović i Džajić biće najzaposleniji ljudi u Zvezdi u decembru...


Server i Veber: SAD i EU hitno treba da pomire Srbiju i Kosovo ⋆ Balkan PlusBalkan Plus\n23.01.2021 u 16:35\nProfesor Univerziteta “Džon Hopkins” očekuje da će SAD i EU biti tandem koji će pomiriti narode Kosova i Srbije.\n„Očekujem da će predsednik Džo Bajden raditi zajedno sa EU na tome da Beograd i Priština postignu sveobuhvatno rešenje”, rekao je Server.\n“Očekujem da će politika Bajdena i njegove administracije biti u skladu sa politikom prethodnih administracija, demokratske i republikanske, zasnovana na podršci koju je u prošlosti pružala nezavisnosti Kosova”, rekao je Veber.\n“Verujem da bilo koja vlast u Prištini neće pristati na sveobuhvatno rešenje koje nije u opštem interesu Kosova, ali je kompromis oko manje važnih pitanja uvek deo pregovaračkog rešenja”, savetuje Server.\n“Nije to bogzna kakav sporazum, ali je ispravno je pozdraviti ga“, ocenio je Server.\n“Važno je što konačno neće biti Grenelovog lošeg pristupa i pominjanja razmene teritorija. Očekujem da će administracija Bajdena iz Vašingtonskog sporazuma odabrati šta joj odgovara, a ostalo jednostavno ignorisati”, rekao je Veber.


Liturgiji i lomljenju slavskog kolača prisustvovali su predsjednik RS Milorad Dodik, premijerka Željka Cvijanović, predsjednik Narodne skupštine Srpske Igor Radojičić, republički ministri, ministar pravde i državne uprave Srbije Nikola Selaković, kao i više stotina vjernika.\nNa današnji dan 1992. godine usvojena je Deklaraciju o proglašenju Republike srpskog naroda u BiH. Reagujući na odluku Bošnjaka i Hrvata da od Evropske zajednice traže priznanje Bosne i Hercegovine, Srbi su prija 22 godine, na svojoj Skupštini usvojili Deklaraciju o proglašenju Republike srpskog naroda u BiH i saopštili da će ta republika ostati u sastavu Јugoslavije.\nU okviru svečanosti obilježavanja Dana i krsne slave Republike Srpske – Svetog arhiđakona Stefana, u Kulturnom centru Banski dvor biće održana svečana akademija, a potom svečani prijem u zgradi Vlade Srpske, koji organizuje predsjednik Republike Milorad Dodik.\nSvečanoj akademiji u Kulturnom centru Banski dvor i prijemu u zgradu Vlade Republike Srpske prisustvovaće premijer Srbije Ivica Dačić, ministar spoljnih poslova Ivan Mrkić, ministar pravde i državne uprave Nikola Selaković i ministarka energetike Zorana Mihajlović.\nŠešelj na hemoterapiji za 10 dana


Rusija: Putin potpisao novi zakon o STRANIM AGENTIMA\nPredsednik Rusije Vladimir Putin potpisao je zakon koji će omogućiti ruskoj Vladi da blogere, novinare i korisnike društvenih medija označi kao strane agente.\nNovim zakonom proširuje se već postojeći zakon o medijima koji se finansiraju novcem iz inostranstva. Taj zakon usvojen je 2017. godine, kao odgovor na odluku Ministarstva pravde SAD da rusku televiziju "Raša tudej" označi kao stranog agenta, podsetio je AP.\nPrema novom zakonu, postojeći zakon o stranim agentima odnosiće se i na pojedince, kao i na pravna lica koja se potencijalno mogu smatrati stranim agentima.\nBritanski stručnjak za Balkan o aferi "Ruski špijun": Teško da Putin ne zna koje operacije izvode NJEGOVE TAJNE SLUŽBE\nPojedinci mogu biti obeleženi kao strani agenti ukoliko informacije prenose neograničenom broju ljudi, pre svega putem interneta i ako ih finansira neko iz inostranstva.\nFinansiranje podrazumijeva novac ili imovinu dobijenu od drugih zemalja, vladinih tela drugih država, međunarodnih i stranih organizacija, stranih državljana ili ruskih pravnih lica koja se finansiraju iz tih izvora.\nSavet Ruske Federacije usvojio je predlog ovog zakona u ponedjeljak, 25. novembra, nakon što su njegovo usvajanje podržali poslanici Državne dume četiri dana ranije, 21. novembra.\nPUTIN POTPISAO Ruske aplikacije obavezne na telefonima u Rusiji\nRuski gornji dom JEDNOGLASNO USVOJIO zakon o suspendovanju nuklearnog sporazuma


Pristup mladih tržištu rada kao deo pristupanja Srbije Evropskoj uniji: konsultativni sastanak u Kruševcu - Beogradska otvorena škola\nPregovaračka poglavlja 19, 20 i 26 zvuče kao nepoznanica kada se tako predstavljaju građanima. Sa druge strane, kada se povežu sa „stvarnim životnim temama“, tek tada ova poglavlja dobijaju na značaju. Socijalna politika i zapošljavanje, preduzetništvo i industrijska politika, te obrazovanje i kultura mogu da nađu svoj zajednički imenilac u karijernom vođenju. Upravo ova tema je bila tema konsultativnog sastanka koji se održao u Kruševcu u četvrtak, 26. aprila 2018. godine.\nKroz teme kao što su bolji pristup mladih tržištu rada kao preduslov pristupanja Srbije Evropskoj uniji, paket usluga za mlade ili međusektorski model karijernog razvoja mladih u srednjim školama u Kruševcu, Violeta Stevović i Ilija Jovanović iz Edukativnog centra Kruševac, te Milica Škiljević i Vanja Dolapčev iz Beogradske otvorene škole, razgovarali su o postojećim izazovima i perspektivama kada je reč o izazovima i perspektivama unapređivanja zapošljivosti mladih u Srbiji. Pored predstavnika i predstavnica ove dve organizacije, svoja dobra iskustva u ovom pogledu su predstavili i predstavnici organizacija civilnog društva, srednje stručne škole, Nacionalna služba za zapošljavanje i Agencija za regionalni razvoj Rasinskog okruga.\nKonsultativni sastanak pod nazivom „Međusektorski model karijernog razvoja i jačanja zapošljivosti mladih“ održao se u prostorijama Kruševačkog pozorišta. Sastanak je deo projekta „Progovori o pregovorima“, koji Beogradska otvorena škola spovodi u saradnji sa pet lokalnih timova iz Srbije. Pored srednjih stručnih škola iz Kruševca i okoline, na sastanku su učestvovali i predstavnici organizacija koje se bave karijernim vođenjem i savetovanjem iz Sombora, Niša i Požege.\nEdukativni centar iz Kruševca je jedna od pet organizacija sa kojima Beogradska otvorena škola sarađuje na projektu „Progovori o pregovorima“ sa ciljem informisanja građana o procesu pristupanja Srbije EU i podizanju njihovih kapaciteta radi aktivnog učešća u procesu.\nBeogradska otvorena škola sprovodi projekat „Progovori o pregovorima“ od 2013. godine sa ciljem doprinosa evropeizaciji Srbije kroz promociju transparentnog i odgovornog procesa vođenje pregovora o pristupanju EU, koji je zasnovan na partnerskoj saradnji civilnog društva i javnih vlasti. Projekat podržava Fondacija za otvoreno društvo, Srbija.


PressReader - 24 Sata (Serbia): 2018-10-12 - OTVORENO 16 “LIDLOVIH” PRODAVNICA ŠIROM SRBIJE\nOTVORENO 16 “LIDLOVIH” PRODAVNICA ŠIROM SRBIJE\nU 12 gradova Srbije, tačno u osam časova, juče je otvoreno 16 prodavnica “Lidla”, najvećeg trgovinskog lanca u Evropi. Svečanom otvaranju jedne od pet prodavnica u Beogradu prisustvovao je i predsednik Srbije.\nCRVENU VRPCU na prodavnici “Lidla” na Konjarniku presekli su direktor “Lidla Srbija” Tomislav Šapina i predsednik Srbije Aleksandar Vučić.\n- Ovo je dan kada pravimo veliki korak napred ka boljem i kvalitetnijem životu - poručio je Vučić.\n- Od trenutka kada je najavljeno da “Lidl” dolazi u Srbiju, koliko puta sam čuo od različitih ljudi da se pravi tolika buka oko obične prodavnice. Ovo nisu ni najmanje obične prodavnice, ali nešto je mnogo važnije. Zemlja sa ovakvom ponudom u maloprodaji je zemlja koja svojim građanima pruža izbor da mogu da kupuju jeſtino, a kvalitetno - rekao je Vučić.\nPoručio je da od “Lidla” možemo mnogo da naučimo, posebno u organizaciji rada, logistici i modernom načinu vođenja posla, ne samo trgovinskih lanaca. Vučić je podsetio da je cela investicija “Lidla” u Srbiji vredna 205 miliona evra i da su zaposlena 1.553 radnika, a da je obuka za neke poslove trajala i do dve i po godine.\n- Imao sam prilike da razgovaram sa radnicima, oni su nasmejani i zadovoljni. Nadaju se da će moći da napreduju, obezbede budućnost za sebe i svoju decu - rekao je predsednik.\nU rad “Lidla” uključene su firme iz Srbije, njih 200, napomenuo je srpski predsednik, pa će se na policama ovog lanca širom sveta naći najkvalitetniji proizvodi iz Srbije.\n- Potrošači će sami moći da se uvere u cene. Video sam danas, a ne idem često u prodavnicu, dva proizvoda koje su uradili zajedno sa Nemcima: kafa sa našom užičkom kompanijom i domaće pile iz Žitišta. Bilo bi lepo da vi Nemci ponudite to i na drugim tržištima, na primer u Bugarskoj i Rumuniji - rekao je Vučić tokom obraćanja i istakao da će cena naših proizvoda sigurno biti niža nego drugih, a nama bi značilo uvrštavanje proizvoda u asortiman “Lidla” i otvaranje novih radnih mesta.\nVučić je ukazao i na značaj nemačkih investicija, istakavši da u nemačkim kompanijama u Srbiji radi oko 50.000 ljudi.\n- Sa Nemačkom imamo najveću trgovinsku\nrazmenu. Zahvaljujući nemačkim investicijama i fabrikama imamo jednu od najbrže rastućih ekonomija u Evropi. Molim vas da podržite dalji dolazak nemačkih investitora, a mi ćemo omogućiti najbolje uslove za njihov dolazak i opstanak - poručio je predsednik.\nGeneralni direktor “Lidla Srbija” Tomislav Šapina kaže da je ova kompanija prvi savremeni diskontni lanac u našoj zemlji, koji na tržište donosi novo jedinstveno iskustvo kupovine. On veruje da će “Lidl Srbija”, kroz pažljivo odabrani asortiman proizvoda, sa najboljim odnosom cena i kvaliteta, uspešno odgovoriti na potrebe potrošača.\n- Ponudićemo vam, pre svega, najpovoljniju potrošačku korpu u Srbiji - naglasio je Šapina i naveo da je poslovanje “Lidla” u Srbiji tek početak.\n- Tu smo da ostanemo i da se zajedno razvijamo. Slušaćemo vas potrošače kako bismo bili bolji iz dana u dan - rekao je Šapina i naglasio da je izuzetno ponosan na sve zaposlene.\nOtvaranju prodavnice u Beogradu prisustvovali su i ambasador Nemačke Tomas Šib, gradonačelnik Beograda Zoran Radojičić i ministar trgovine, turizma i telekomunicija Rasim Ljajić. “Lidlove” prodavnice u Beogradu nalaze se u ulicama Save Maškovića 4 i Vojislava Ilića 143, u Rakovici u Ulici Kneza Višeslava 61V, na Novom Beogradu u Zemunskoj broj 4 i u Borči u Ulici bratstva i jedinstva 2D.


Poglavlje o životnoj sredini komplikovano u finansijskom smislu | Energetski portal Srbije\n11.01. 2016 Zaštita životne sredine\nPredsednik Evropskog pokreta Mihailo Crnobrnja rekao je za RTS da je poglavlje 35 u pregovorima sa EU najteže za realizaciju. Crnornja je gostujući u Dnevniku RTS naveo da je mali broj zemalja imao to poglavlje na način na koji ga Srbija ima. Ističe da će biti izazov i za Evropsku uniju da održi paritet i da utiče na to da se situacija u Prištini smiri.\nPrema njegovim rečima, drugi veliki izazov za Srbiju je da zadrži dovoljan nivo pažnje Evropske unije. Veruje da je EU u teškoj situaciji i da se suočava sa krupnim problemima. Zbog toga, kako kaže, ne možemo da računamo na onu vrstu zainteresovanosti EU za proširenje koju su imale neke druge zemlje.\n„Ali ne idemo u EU zbog njih nego zbog nas, sve što uradimo je boljitak za naše društvo“, poručuje Crnobrnja. Istakao je i važnost poglavlja 23 i 24 o vladavini prava i ljudskim pravima i naveo da su i u slučajevima drugih zemalja ta poglavlja otvarana među prvima i zatvarana među poslednjima. Kaže da bi bilo dobro ako bismo u narednih 12 meseci uspeli da otvorimo još tri ili četiri poglavlja.\nCrnobrnja je poručio da će komplikoano biti i poglavlje o životnoj sredini, ne toliko u političkom smislu koliko u finansijskom.


Vesti Potpisan memorandum o saradnji u okviru programa Exchange 5\nU okviru grant šeme Programa Exchange 5 odobreno je sprovođenje 18 projekata u oblasti upravljanja imovinom na lokalnom nivou. Projekti će biti realizovani u oviru Komponente 1 Programa, a biće obuhvaćeno 48 jedinica samouprave (18 koordinatora i 30 partnera) kao i nekolicina drugih korisnika (JKP, razvojne agencije, OCD). Ukupna vrednost ugovorenih projekata iznosi preko 3,5 miliona evra, od čega donacija EU iznosi oko 3 miliona evra, a ostatak predstavlja sufinansiranje od strane korisnika.\nProjekat „Efikasno upravljanje imovinom za uspešne lokalne samouprave“ koji se finansira u okviru ovog programa zajedno realizuju Grad Požarevac kao vodeći partner i šest opština: Petrovac na Mlavi, Kučevo, Velika Plana, Veliko Gradište, Golubac i Žagubica. Ukupna vrednost projekta je 208.000 evra, a prilikom potpisivanja Memoranduma o saradnji između partnera, gradonačelnik Požarevca Bane Spasović je naglasio da je cilj projekta da se kroz popis imovine stvore uslovi za efikasnijim upravljanjem nepokretnostima u budućnosti. Popisu nepokretnosti partneri će pristupiti zajedno, sistemski i na organizovan nači. U narednih 12 meseci popisaće se sve nepokretnosti od podzemnih instalacija, preko puteva, do objekata, sa ciljem obezbeđivanja kompletne dokumentacije, na osnovu koje će se jedinice lokalne samouprave uknjižiti kao vlasnici nad pomenutim nepokretnostima. Pored toga, nepokretnosti će biti unete u jedinstvenu elektronsku bazu podataka.\n– Preuzimanjem vlasništva i ovlašćenja nad datom lokalnom javnom imovinom, Grad Požarevac i partnerske opštine će moći mnogo efikasnije i efektivnije da upravljaju javnom imovinom, u smislu da će moći mnogo brže da izvode radove na infrastrukturi, uz izbegavanje komplikovanih procedura, traženja saglasnosti od ministarstava, republičkih preduzeća i ostalih. Takođe, realizacija projekta će direktno doprineti poboljšanju situacije kod krajnjih korisnika. Poslovni sektor i poljoprivrednici koji koriste ili su zainteresovani da postanu korisnici poljoprivrednog zemljišta u javnom vlasništvu u partnerskim lokalnim samoupravama će imati koristi od dobijanja validnih i ažurnih informacija, jasne metodologije za određivanje cene zakupa i ukupnih efikasnijih usluga. Potencijalni investitori koji su direktno zainteresovani za korišćenje lokalne javne imovine će biti bolje informisani o kriterijumima korišćenja i transparentnoj lokaciji javne imovine. Celokupno stanovništvo u sedam partnerskih opština će imati koristi od efikasnijih usluga lokalne uprave, transparentnijeg i inkluzivnijeg procesa donošenja odluka i samim tim višeg životnog standarda. Verujem da ćemo biti uspešni na ovom, kao i na prethodnom projektu koji smo zajedno realizovali kroz Program Exchange 4 – „Upravljanje javnom svojinom – korist za sve“, kada smo popisali preko 80 odsto imovine koja je sada u našem vlasništvu. Grad Požarevac je kroz taj projekat popisao sve objekte javne namene i puteve na celoj svojoj teritoriji, istakao je Spasović\nPOZIV ZA UČEŠĆE U JAVNOJ RASPRAVI O NACRTU ODLUKE O […]\nMemorandum o saradnji između kompanije NIS i Ministarstva zdravlja Republike […]


UEFA: Saopštene Loše Vesti Za Crvenu Zvezdu\nEvropska kuća fudbala (UEFA) demantovala je navode da će skratiti kvalifikacije za svoja takmičenja.\nMediji su preneli da će se naredne sezone u kvalifikacijama za Ligu šampiona i Ligu Evrope igrati samo plej-of runda.\nUpravno fudbalsko telo Evrope ističe da prati situaciju koja je nastala zbog pandemije koronavirusa.\n„UEFA nikada nije razmatrala da šampione nacionalnih prvenstava uskrati prilike da se kvalifikuju u grupnu fazu Lige šampiona putem terena. UEFA želi da pojasni da trenutno samo prati napredak situacije i potencijalni udarac koji će ona imati na format kvalifikacija za takmičenja naredne godine. Do danas, nikakve opcije nisu razmatrane o promeni formata kvalifikacija za evropska klupska takmičenja“, navodi se u saopštenju UEFA.\nPrvo kolo kvalifikacija za LŠ naredne sezone lanirano je za 23. jun, ali biće pomereno posle 29. avgusta, kada UEFA planira da održi finale ovosezonskog izdanja takmičenja u Istanbulu.\nNa osnovu ideje koju su prethodno preneli mediji, izvesni šampion Srbije Crvena zvezda bi bio na korak od plasmana u Ligu šampiona, ali to, kako stvari za sada stoje, neće biti slučaj.\nTrenutni plan je da se naredna sezona (2020/21) završi prema planovima, u maju, kako bi se neometano odigralo Evropsko prvenstvo koje je odloženo za narednu godinu.\n„Savezi su u obavezi da do 20. jula dostave spisak klubova u kvalifikacijama, reč je o zemljama između 16. i 55. mesta na listi UEFA. Prva runda bi počela 28. jula, Crvena zvezda bi startovala od druge 11. avgusta. Borba za plasman u Ligu šampiona završila bi se tek krajem septembra, a prelazni rok trajao do 1. oktobra. To je plan A. Ukoliko, zbog zdravstvenih i organizacionih okolnosti, lige ne uspeju da se završe do 20. jula, daće se novi rok do 3. avgusta. Može da se dogodi situacija da određene države ne dozvoljavaju igranje utakmica na njihovoj teritoriji do pojedinih datuma. Onda bi na snagu stupila varijanta igre na neutralnim terenima, gde može da se putuje“, objasnio je direktor Zvezde Zvezdan Terzić u izjavi za „Sportski žurnal“.\nPostoji još jedan plan, koji bi isključivao revanše u kvalifikacionim rundama.\n„To će biti na snazi ukoliko se može putovati u sve zemlje iz kojih su klubovi, a kasno se završe prvenstva. To bi uticalo na kalendar kvalifikacija, domaćini bi bili klubovi sa jačim koeficijentima. Razrađuju se mnoge opcije, koje su uslovljene zdravstvenom situacijom, političkim odlukama, ukidanjem zabrane avionskih letova“.\nSourceB 92. net\nPrethodni tekstKARAĐORĐE TUKAO SRBE: Nisu hteli da jedu krompir, mislili da je podvala!\nSledeći tekstMUP: Krivična prijava protiv Boška Obradovića


Канађани памте: Добровољни прилози за обнову Аушвица - Јадовно 1941. - КУЛТУРА СЈЕЋАЊА\nPored velikih državnih donacija u specijalni međunarodni fond za obnovu najvećeg koncentracionog logora koji su nemački nacisti podigli tokom Drugog svetskog rata u okupiranoj Poljskoj, logora Aušvic, stići će i novac od građana Kanade.\nDa se ne zaborave zločini: Za obnovu Aušvica 25 država do sada je prikupilo preko 100 miliona evra, pri čemu najveću sumu šalje Nemačka – 60 miliona\nProjekt „Kanađani pamte“ ima za cilj da preko sitnih priloga od običnih građana prikupi oko 2,5 miliona dolara za konzervatorske radove u logoru koji nagriza zub vremena i obnovu objekata, nemog svedoka prekoračenja svih granica strahota i poniženja ljudskih bića.\n„Nikada još nije bilo tako važno da Kanađani shvate da obnova tog autentičnog mesta traje svakog dana. Njihova pomoć može da omogući da će buduća pokoljenja iz celog sveta moći da vide Aušvic i izvuku pouku iz njegovih tragičnih lekcija“, kazao je pokretač projekta Rob Karter, objavio je danas Državni muzej bivšeg nemačkog nacističkog logora Aušvic-Birkenau.\nKarter je podsetio da su mnoge priče o uspesima u Kanadi vezane za Jevreje koji su preživeli pakao holokausta i emigrirali posle rata u Kanadu.\nMeđunarodna Fondacija Aušvic-Birkenau osnovana 2009. godine da obezbedi sredstva za konzervatorske radove u logoru Aušvic-Birkenau apelovala je ovog leta da nakon država i privatna lica pomognu da se zaokruži fond od neophodnih 120 miliona evra.\n„Do sada su nas pomagale uglavnom države. Započeli smo kampanju ’18 stubova pamćenja’. Želimo da podstaknemo privatna lica ali i fondacije ili preduzeća da nam daju dotaciju. U ovom trenutku vodimo niz razgovora da nađemo 18 darodavaca koji bi poklonili po milion evra svaki“, kazao je početkom leta generalni direktor fondacije Jacek Kastelanjski.\nZa konzervatorske radove na tom najvećem stratišu holokausta 25 država je do sada prikupilo preko 100 miliona evra. Najveću svotu šalje Nemačka – ravno 60 miliona evra.\nČak 21 posto mladih Nijemaca nikada nije čulo za koncentracioni logor Aušvic\nODOBRENA DONACIJA ZA OBNOVU AUŠVICA\nAušvic imao rekordnu posetu 2011.


Žerar de Kortans - Ogledala\n„On, koji je bio ubeđen da je važnost stvari samo u emociji s kojom gledamo svet, zaplaka. Posmatrao je svoje suze kako lagano klize. Koliko je vekova bilo potrebno čoveku pre nego što je dobio tako jasnu, čistu i vernu sliku sebe.“\nOgledala Žerara de Kortansa (Geopoetika: Beograd, 2012), istorijski su roman čija je radnja smeštena u XVII vek na prostor jednog francuskog i jednog italijanskog grada, Valonja i Venecije. Vremenski i prostorno precizno određen, ovaj roman nosi jasan istorijski, društveni i politički kontekst – vladavina Luja XIV, apsolutizam, ucenjivanje i pretnje od strane vlasti, beda i siromaštvo u narodu, porazi na bojnim poljima... Glavni junak Nikola d`Asan, baron od Valonja, kao sin bivšeg vlasnika staklare, biće upleten u beskrupuloznu borbu za tehnološki progres i prevlast između dve zemlje, Italije i Francuske – prevlast u izradi ogledala.\nRoman počinje biblijskom predstavom – studena zimska noć, 6. januar 1665. godine, tri stranca sa tri male zaprege ulaze u Valonj, ne znajući ništa o tovaru koji nose iz Venecije, osim da je lomljiv i dragocen. Umesto tamjana i zlata za darivanje tek rođenog Hrista, oni dopremaju ogledala, prokrijumčarena preko svih granica jer je njihov uvoz u Francusku bio strogo zabranjen. Ogledala dopremaju Nikoli d`Asanu koji ostatke nasleđenog bogatstva troši na plemenitu lepotu te zabranjene robe, rizikujući time i sopstveni život. Lepota ogledala, Nikoli d`Asanu, čoveku teške naravi, izaziva suze („Obred se morao obaviti u tišini i samoći. Ogledalo, razmotano kao mumija, pojavilo se u punom sjaju, veličanstveno u ramu od izrezbarenog retkog drveta...“). Ali, njegova radost ne traje dugo, on biva uhapšen i ucenjen da, umesto u tamnicu, potpomogne vlasti da unapredi proizvodnju ogledala i pobedi konkurentnu Italiju, tako što će putovati u Veneciju i dovoditi njihove radnike staklare. Tako se radnja romana odvija na proputovanjima između dva grada... Glavni junak, nejasnog porekla, odrastao bez majke, sa pričom o njenoj smrti i nestalom bratu blizancu, čovek nesigurnog emotivnog sklopa, mučen stalnim osećajem neispunjenosti i praznine, polazi na ovaj put kako bi pronašao sebe...\nTako se istorijski okvir romana sužava na porodični i emotivni i stavlja čoveka i njegov svet u središte svih dešavanja. Događaji koji slede, brojne nezgode, uhođenje, zastrašivanje, kućni pritvor, prate odmotavanje klupka porodične tajne i dovode glavnog junaka do istine, prijateljstva i ljubavi: „Tragao je za jednom čudnovatom sanjarijom. Pa ipak, na kraju putešestvija, morao je priznati, upravo mu je laž omogućila da pronađe istinu.“


Kraj Saveza za Srbiju? • ZRENJANIN DANAS\nBy Beta on 30 јуна, 2020\nList Danas objavio je sinoć na svom sajtu da opozicioni blok Savez za Srbiju više ne postoji.\nPozivajući se na saznanja iz izvora iz tog bloka, list je naveo da je SzS sinoć održao poslednji sastanak “na kojem je dogovoren prestanak postojanja ove grupacije opozicionih stranaka koje su bojkotovale izbore”.\n“Naši izvori kažu da su ovo ostalim predstavnicima stranka koje su činile Savez predložili Vuk Jeremić, predsednik Narodne stranke i Dragan Đilas, predsednik Stranke slobode i pravde”, naveo je Danas.\nIzvori Danasa naveli su da su Đilas i Jeremić rekli da je Savez dostigao svoj maksimum te da svaka članica treba sada samostalno da se razvija.\nProtiv toga, po pisanju Danasa, bili su predsednik Pokreta za prokret Janko Veselinović, predsednik sindikata Sloga Željko Veselinović i predsednik Demokratske stranke Zoran Lutovac, dok se lider Dveri Boško Obradović “dvoumio”.\n“Prema našim saznanjima, raspad SZS biće maskiran time što će se ‘praviti’ novi opozicioni blok koji bi mogao da se zove Srpska bojkot opozicija kojoj bi se pridružili manji pokreti”, naveo je Danas.\nKomentarišući pisanje Danasa, Đilas je rekao da “ne odgovara istini” da je SzS ugašen, kao i da je to učinjeno na njegov predlog.


Tanjug 1. decembra 2021. 23:54\nSARAJEVO – U Predsedništvu BiH danas je održan sastanak državnog sekretara Ministarstva spoljnih poslova Nemačke Mihaela Rota sa članovima Predsedništva BiH, Željkom Komšićem i Šefikom Džaferovićem, kojem nije prisustvovao srpski član Milorad Dodik zbog ranije zakazane posete Moskvi i sastanka sa predsednikom Rusije Vladimirom Putinom.\nUmesto srpskog člana Predsedništva BiH sastanku su prisustvovali njegovi savetnici Ana Trišić Babić i Radovan Kovačević.\nPosle sastanka Komšić i Džaferović su izdali zajedničko saopštenje, kojem se srpska strana nije pridružila, ocenjujući da je neprofesionalno.\n„Šteta što državni sekretar Rot u narednih sedam dana napušta ovu funkciju i što do jednog ovakvog razgovora i sastanka nije došlo ranije“, poručila je Trišić Babić, prenosi RTRS.\nKomšić i Džaferović izdali su odvojeno saopštenje u kojem su naveli da je Rot rekao da su na stolu spremne sankcije prema onima koji blokiraju rad institucija Bosne i Hercegovine, i pozvao na što hitniju deblokadu rada državnih institucija BiH, kako bi se nastavili reformski procesi, preneo je Klix.ba.\n„Naglasio je da je Nemačka vlada veoma zainteresovana za nastavak Berlinskog procesa, podvukao da je prednost tog procesa inkluzivnost, odnosno uključenje svih zemalja zapadnog Balkana, kao i da u novoj inicijativi Otvoreni Balkan ne vidi dodatnu vrednost koja bi je pokazala boljom od dosadašnjeg Berlinskog procesa i evropskih standarda ugrađenih u taj proces. U tom smislu, postalo je očigledno da sadašnji politički sistem BiH uspostavljen Dejtonskim sporazumom nije usklađen s evropskim standardima i pristupnim kriterijima. Posebno je istakao kako je Evropska unija zapravo unija vrednosti, koje BiH treba da prihvati i ugradi u svoj sistem“, navodi se, pored ostalog, u saopštenju dva člana Predsedništva BiH.\nTrišić Babić je pojasnila da se saopštenju druga dva člana Predsedništva srpski kabinet nije pridružio zato što ono nije profesionalno.\nPrema njenim rečima, ovo je bio diplomatski sastanak, sastanak među partnerima s ciljem iznalaženja rešenja za evidentnu krizu koja je u BiH, nikakvo predavanje ili suđenje kako to, kako je navela, izgleda u njihovom saopštenju.


Izvor: HotSport.rs, 18.Jun.2021, 10:22\nDinamo iz Zagreba želi da u svoje redove dovede talentovanog fudbalera Crvene zvezde. U pitanju je Nikola Knežević, crveno-beli biser koji je svojim sjajnim partijama na nedavnom omladinskom turniru na Zlatiboru zapao za oko skautima hrvatskog šampiona, Dinama iz Zagreba. Mladi fudbaler je rođen 2003. godine, i nema sumnje da će ekipa sa ‘Marakane’ računati […]\nThe post DINAMO BI DA PAZARI NA ‘MARAKANI’: Mladi vunderkind ih zasenio na Zlatiboru, a sada su poslali i milionsku ponudu! appeared first on HotSport....\nHotSport.rs: POJAČANJE ZA CRVENO-BELE: Stanković produžio ugovor do 2025. godine!\nNapadač i klub su u poslednjoj fazi pregovora! Kako nezvanično saznaje i prenosi portal ‘RSB’, Aleksandar Prijović će uskoro postati novi fudbaler Crvene zvezde. Aktuelni šampion Superlige i povremeni reprezentativac Srbije su u poslednjoj fazi pregovora i očekuje se da u skorijem vremenskom...\nNeuobičajena situacija u srpkom fudbalu...Nekadašnji igrač Crvene zvezde, Brazilac Fabio da Silva, može da bude ponosan na svog sina - igrača mlađih kategorija najvećeg rivala Partizana...Naslednik bivšeg igrača Zvezde jedan je od najboljih polaznika škole fudbala crveno-belih u svom uzrastu,...


Potkovani zlatom za novi hladni rat\nV. B. 6. aprila 2018. 17:36\nRusija je postala svetski rekorder po kupovini zlata, čime obezbeđuje finansijske garancije od globalnih sankcija, koje predvode SAD, inače najveći svetski vlasnik zlatnih rezervi.\nKo ima zlato, taj diktira pravila igre. U trenutku neizvesnog zaoštravanja odnosa između vodećeg globalnog vlasnika zlatnih poluga (SAD) i dva od tri vodeća svetska proizvođača (Kina i Rusija), na ovu legendarnu krilaticu globalnih trgovaca tim plemenitim metalom podseća ovih dana Svetski savet za zlato, organizacija sa centralom u Londonu, u čijem je članstvu tridesetak vodećih proizvođača tog metala.\nAko je krilatica tačna, onda su ovog meseca Amerika i Rusija – svaka na svoj način potkovane zlatom – pokazale svetu da se uveliko spremaju za nova, još neizvesna pravila globalne geopolitičke igre.\nNaime, Donald Tramp, predsednik SAD, koje su vlasnik najvećih zlatnih rezervi (8.134 tona), objavio je 8. marta spremnost da zavede nove tarife na uvoz čelika i aluminijuma, i time možda povede nepredvidivu reformu globalnih trgovinskih odnosa.\nNa drugom kraju sveta, u sedmici između 2. i 9. marta, Centralna banka Rusije (CBR) povećala je vrednost svojih zlatnih rezervi na istorijsku vrednost od 455,2 milijarde dolara, saopštila je zvanična Moskva. Kupovinom 224 tone zlata samo prošle godine, ruske zlatne rezerve su pred Novu godinu dostigle težinu od 1.838,8 tona, što je oko 17 odsto vrednosti ukupnih državnih rezervi.\nHladni rat (video)\nNATO „začikava“ ruske snage na Velikom Kavkazu\n„U prvoj sedmici marta rezerve su porasle za 2,9 milijardi, odnosno za 0,6 odsto, uglavnom na temelju pozitivne revalorizacije zlata)”, objavila je CBR. Krajem januara ruski predsednik Vladimir Putin potvrdio je da su državne rezerve zlata u porastu, procenjujući tada njihovu vrednost na 442,8 milijardi dolara, preneo je ruski informativni servis „Sputnjik”.\nPorast o kome govori Putin je takav da je Rusija, inače treći svetski proizvođač zlata (iza Kine i Australije), u 2017. godini postala svetski rekorder po kupovini žutih poluga, naveo je nedavno Svetski savet za zlato.\nOd početka milenijuma ruske zlatne rezerve uvećane su za 500 odsto, i to veoma neravnomernim tempom. Od 2000. do 2007. godine Rusija je zvanično raspolagala sa oko 400 tona zlatnih rezervi. Ruske državne nabavke zlata – mahom iz domaće proizvodnje, ali i iz inostranstva – upadljive su još od izbijanja globalne finansijske krize, da bi od referenduma na Krimu 2014. godine ušle „u šestu brzinu”. Naime, Rusija od 2007. do danas svake godine postojano uvećava državne zlatne rezerve: od 2014. godišnji pazar njene Centralne banke premašuje 200 tona.\nU prevodu: od aneksije Krima i oštrih reakcija spoljnog sveta utemeljenog na američkom dolaru i evru, ruske zalihe uvećane su za čitavih 75 odsto.\nU trenutku kada NATO razmatra kolika je stvarna operativna mobilnost njegovih trupa na tlu EU, a pogotovo na istočnom krilu Evrope, a proterane diplomate lete sa Zapada u Moskvu i obratno, šta bi sad mogao biti cilj ruskog besomučnog lagerovanja zlata, tempom kojim pretiče i Kinu?\n„Masovna kupovina zlata Rusiji obezbeđuje finansijske garancije od globalnih sankcija, devalvacije globalne rezervne valute dolara, kao i od ekonomskih ili geopolitičkih rizika”, navodi Svetski savet za zlato.\nU međuvremenu, glavnina strategije Moskve u državnom biznisu sa zlatom uglavnom je poznata.\nNaime, nakon izbijanja globalne finansijske krize 2008. godine brojne centralne banke širom sveta štampale su isuviše velike količine papirnatog novca, čiji je „kvalitet”, odnosno podloga neizvesna.\n„Tekuća pomama za kriptovalutama posledica je ovih strepnji. Običan svet kupuje zlato i digitalne valute, dok racionalne centralne banke u Rusiji i Kini akumuliraju rezerve”, ocenio je Konstantin Koriščenko, zvaničnik ruske Predsedničke akademije za nacionalnu ekonomiju i javnu administraciju.\nU međuvremenu, CBR je ranije već postavila cilj da državne zlatne rezerve dostignu vrednost od 500 milijardi dolara. Rusija planira i da drastično poveća domaću proizvodnju zlata, ali i da se tešnje poveže sa proizvođačima zlata na drugim kontinentima, posebno u Africi. U protekloj deceniji, Rusija je proizvela oko 2.000 tona zlata. Plan Moskve je da proizvodnju do 2030. podigne na 400 tona godišnje.\n(Tanja Vujić, „Politika“)\nHladni ratzlatna ppodloga\nZato i ne primjete kad im iz aviona ispadne 3,5 tone poluga.\nKamatica: Leks specijalis svakog gradjanina u Srbiji košta 5.453 dinara\nObjavljeni podaci o podsticajima za regionalni razvoj\nSAD dobile spor pred STO protiv Kine\nTomić: Radićemo i dalje na smanjenju opterećenja na zarade\nKamatica: Leks specijalis svakog gradjanina u Srbiji košta…


19-01-2018 16:47 Srbija Ekonomija Informatika\n- Vlada Srbije će snažno podržati svaku kompaniju koja želi da investira u IT i sektor inovacija u Srbiji, jer su to pametna, visokotehnološka radna mesta za naše mlade inženjere, istakao je posle sastanka Popović. On je naglasio da je posebno bilo reči o saradnji u oblasti razvoja IT proizvoda i usluga koji se odnose na primenu koncepta „pametnih gradova“. - To što je Jandeks uradio u Moskvi, sa svojim aplikacijama za navigaciju i sisteme transporta, danas je priznato u celom svetu kao jedan od najmodernijih tehnoloških obrazaca za pametne gradove, istakao je Popović. Kako je naveo, Jandeks razvija i druge inovacione i IT proizvode u svim sferama, od saobraćaja do medicine, koji su namenjeni širokoj primeni od strane građana u velikom broju svetskih zemalja, a posebno na tržištu Rusije i bivšeg Sovjetskog saveza. - Ono što je Gugl u svetu, to je Jandeks u Rusiji. Dolazak ovakve kompanije u Srbiju u velikoj meri bi doprineo razvoju naše inovacione i IT zajednice. To bi našoj zemlji donelo najmodernija tehnološka i inovaciona znanja današnjice, istakao je Popović. Ministar je ukazao da je Jandeks takođe zainteresovan za izradu digitalnih navigacionih mapa Srbije. - To bi bila osnova za sve ostale geoservise koje mogu da razvijaju u našoj zemlji. Time bismo stvorili preduslove za povećanje broja ruskih turista u Srbiji, poručio je Popović. Kako je Gugl pokrenuo pravi mali rat protiv Rusije, pročitajte OVDE. Izvor: Pravda


VUČIĆ SA PIČOM: Zadovoljan sam saradnjom Srbije sa NATO | Ekspres.net\nPredsednik Republike Srbije Aleksandar Vučić sastao se sa predsedavajućim Vojnom komitetu NATO, vazduhoplovnim maršalom Stjuartom Pičom i tom prilikom izrazio zadovoljstvo izgrađenim međusobnim poverenjem i dobrom saradnjom sa NATO, koja se razvija uz poštovanje vojne neutralnosti Srbije. Kako je saopštila Služba za saradnju sa medijima predsednika republike, on je istakao značaj usaglašavanja novog ciklusa Individualnog akcionog plana partnerstva i naglasio da, kroz zajedničke aktivnosti sa NATO, Vojska Srbije jača svoju interoperabilnost.\n“Predsednik Vučić je rekao da je prisustvo snaga KFOR na Kosovu i Metohiji garant bezbednosti, te je na tim snagama i odgovornost za reagovanje u kriznim situacijama. Stoga se još jednom založio za održavanje redovne komunikacije između Vojske Srbije i KFOR i naglasio potrebu brzog uspostavljanja kontakta u slučaju ugrožavanja bezbednosti na severu KiM”, navodi se u saopštenju.\nVučić je, piše u saopštenju, ponovio da Srbija nastavlja da se zalaže za postizanje trajnog i održivog kompromisa u dijalogu sa Prištinom, jer je politika za koju se zauzima – politika mira, saradnje i stabilnosti u regionu, kao osnova ekonomskog i svakog drugog napretka.\nPredsedavajući Političkom komitetu NATO, vazduhoplovni maršal Pič, Vučiću je preneo pozdrave generalnog sekretara NATO Stoltenberga i izrazio zadovoljstvo razvojem saradnje i brojem zajedničkih aktivnosti, istakavši značaj prošlogodišnje zajedničke vežbe o reagovanju u slučaju prirodnih katastrofa. On je, takođe, podržao dijalog Beograda i Prištine, kao načina za nalaženje rešenja za pitanje KiM, naglasivši da KFOR nastavlja da obavlja svoju misiju na osnovu Rezolucije 1244 Saveta bezbednosti UN. Maršal Pič pohvalio je profesionalno ponašanje Vojske Srbije u kriznim situacijama na Kosovu i Metohiji, saglasivši se da je pravovremena komunikacija najbolji odgovor.\n“Dvojica sagovornika su sagledali situaciju u celom regionu Zapadnog Balkana i izrazili svoju zabrinutost zbog podizanja političkih tenzija, kao i nadu da će svi problemi biti rešavani mirnim putem”, zaključeno je u saopštenju.\nTags Aleksandar Vučićsaradnja srbije i NATOstjuart pič


Andreessen Horowitz pokrenuo novi fond od 2,2 milijarde $ za ulaganje u kripto\n„Verujemo da će sledeći talas tehnoloških inovacija voditi kripto”.\nAndreessen Horowitz, jedna od najpoznatijih VC kompanija u Silicijumskoj dolini pokrenula je novi fond od 2,2 milijarde dolara za ulaganje u kripto startape. Iako je prethodno najavljeno da će veličina fonda biti milijardu dolara, ova VC firma odlučila je da ga i više nego duplira, čime signalizira svoju posvećenost kripto startapima.\nVreme pokretanja, kao i veličina ovog fonda značajni su iz dva razloga. Prvo, omogućiće Andreessen Horowitz-u da nastavi da učestvuje u kasnijim rundama finansiranja kripto startapa, koje postaju sve skuplje. Samo ove godine, Blockchain.com, BlockFi, Circle, Dapper Labs, Ledger i Solana Labs, su zajedno prikupili preko 2 milijarde dolara u šest rundi finansiranja. Pored toga, ulaganja u fond premašila su projekcije što pokazuje da VC kompanije i njihovi investitori ostaju nepokolebljivi u uverenju o potencijalu kripto i blokčejna, uprkos nedavnim padovima cena i regulatornom nadzoru kriptovaluta.\nKriptovalute poznate su po svojoj volatilnosti, mnogi kripto startapi zavise od cena kriptovaluta koje često naglo skaču i padaju, posebno u poslednjih nekoliko nedelja. Andreessen Horowitz sa novim, masivnim fondom planira da se izbori sa izazovima takvog tržišta i da možda stvori još jedan Coinbase ili nešto veće.


I Kinezi počeli da zarađuju od transfera! | Radio Televizija BN\nI Kinezi počeli da zarađuju od transfera!\nDalijen traži Arsenalu 30. 000. 000 evra za Karaska! Belgijanac bi nazad u Evropu.\nFudbal 11.06.2019 | 19:30\nProbali su još u januaru da ga dovedu na pozajmicu, ali tada nisu uspeli, a sada su ljudi u Arsenalu dobili i fakturu za potpis Janika Karaska. Dalijan Jifang, koji je Karaska doveo februara 2018. iz Atletika za svega 10.500.000 evra, sada traži oko 30.000.000 evra da bi ga dve i po godine pre isteka ugovora pustio nazad u Evropu.\nTo je velika želja 25-godišnjeg fudbalera, koji se za ovih sezonu i po očigledno zasitio Dalekog istoka. A Tobdžijama je bar jedno krilo neophodno pošto je Denis Suarez bio ogromno razočaranje, pa se posle samo 95 minuta u Londonu vratio u Španiju.\nArsenal se raspitivao i za Bornmutovog Rajana Frejzera, dok je još ranije pitao Dalijan za jednogodišnju pozajmicu sa pravom otkupa. Međutim, i Kinezi su počeli da razmišljaju o profitu, pa su rekli da Karaskomože da ide samo ako neko otkupi njegov ugovor, a za tako nešto će biti potrebno oko 30.000.000 evra.\nKarasko silno želi da se vrati u Evropu kako ne bi izgubio mesto u reprezentaciji Belgiji pred Evropsko prvenstvo 2022. godine.


Promocija kulturne baštine naše zemlje – Društvo za akademski razvoj\nDruštvo za akademski razvoj donelo je odluku da nakon veoma uspešne kampanje za promociju kulturne baštine u Srbiji, pod nazivom „Kultura na dar“, ove godine organizuje njen nastavak.\nOvogodišnja kampanja, „Kultura na dar 2“ ima isti cilj kao i prošlogodišnja, a to je promocija kulturne baštine našeg društva iz svih krajeva naše zemlje. Prošle godine imali smo 16 izuzetnih autorskih filmova iz različitih krajeva Srbije i verujemo da upravo ti filmovi mogu biti savršen primer svim ovogodišnjim učesnicima.\nKultura na dar 2 će početi 1. septembra i trajaće do 1. novembra 2014. godine. Ostali detalji vezani za konkurs, novosti o kampanji i informacije o svemu što je do sada urađeno, možete videti na novom sajtu projekta: kulturanadar.dar.org.rs.\nOvom prilikom pozivamo sve zainteresovane pojedince, organizacije i kompanije koji bi želeli da nam pomognu u realizaciji ove kampanje, da nam se jave slanjem mejla na: kulturanadar@gmail.com.


Virgin Atlantic predložio avione sa staklenim podom | Play Travel\nVirgin Atlantic predložio avione sa staklenim podom\nVirgin Atlantic: Uskoro ćemo leteti avionima sa staklenim podom\nOsnivač i vlasnik Virgin grupe Ričard Brenson (Richard Branson) na oficijalnom sajtu ove kompanije nedavno je objavio da se uskoro planira izrada prvih aviona sa staklenim podom.\nKako je Brenson napisao, avio kompanija Virgin Atlantic je već napravila patent i definisala svu potrebnu tehnologiju za izradu aviona sa staklom.\nPo tome ovakvi avioni nisu više stvar naučne fantastike i samo je pitanje kada će putnici tražiti mesto do prolaza umesto onog do prozora, ali se radi na tome da se spektakularan pogled omogući svima. Ipak, s obzirom da se očekuje da će biti onih kojima takva privilegija neće odgovarati, njih će avio kompanija preusmeravati na tradicionalne letove.\nAvion podseća na Airbus A320, koji koristi i domaća avio kompanija Air Serbia, s tim što će imati trup od standardnog stakla koji se koristi u avio industriji. Ovaj projekat finansirao je lično Ričard Brenson i na njemu je učestvovao tim za inovacije avio kompanije Virgin Atlantic, a sve je tretirano kao najbolje čuvana tajna poslednjih nekoliko godina.\nBrenson dalje navodi, da se on nada da bi premijerni let mogao da bude iznad Velike Britanije, tačnije sa aerodroma Hitrou u Londonu do Aberdina, na kojem će putnici moći da uživaju u prelepim zelenim pejzažima. Ipak, očekuje se da bi ovakav avion mogao uskoro nakon premijere i odleti van ostrva na duže letove širom sveta.\nOnline rezervacije letova kompanije Virgin Atlantic na playtravel.rs\ninovacije Virgin Atlantic\nWizz Air – Uvedena usluga promenljivog putnika\nNew York menja telefonske govornice za Wi-Fi stubove


Hitna pomoć: 112 intervencija u Beogradu, 30 na javnim mestima |\n► Velimir Ilić: Podržavam zahteve demonstranata, dolazak Putina početak izborne\n"Insistiramo kod opozicije da Vučić ne sme da organizuje izbore, njih mora da organizuje prelazna vlada. Mi smo za fer izbore po međunarodnim propisima", rekao je Ilić na konferenciji za novinare u Beogradu.\nOn je kazao da je na strani opozicije, dodajući da se Srpska napredna stranka sprema da održi vanredne parlamentarne izbore dok još "nešto može da uradi" i da u kampanji veliča svoje navodne uspehe.\n"Dobili smo zahteve građana koji su na ulicama danima i koji uz medijsku blokadu bude Srbiju da se aktivira, da se pokrene da bi se stanje normalizovalo", rekao je Ilić.\nGovoreći o poseti predsednika Rusije Vladimira Putina, Ilić je ocenio da tom prilikom nije razgovarano o "ozbiljnim temama", poput plasmana srpskih dobara na tržištima koje će Srbija dobiti u Rusiji.\n"SNS je počeo izbornu kampanju. Putin je doveden da bi bio početak te kampanje i napravljen je veliki miting samo da bi se kontriralo opoziciji", izjavio je Ilić.\nPredsednik Nove Srbije rekao je da samo neko ko "nije normalan" i ne misli dobro Srbiji može da dovede, kako je rekao, 1.300 autobusa u Beograd da bi napravio kampanju jednom političaru i da je "obrukan" veliki deo Srbije koji je tamo došao.


Dačić: Srbija ostaje posvećena ciljevima i principima Povelje UN | Radio Kosovska Mitrovica\nDačić: Srbija ostaje posvećena ciljevima i principima Povelje UN\n23. October, 2020 13:52 |\nSrbija ostaje snažno posvećena ciljevima i principima Povelje Ujedinjenih nacija (UN), uverena da su oni danas relevantniji nego ikada, poručio je predsednik Narodne skupštine Ivica Dačić i istakao poseban značaj te organizacije u kontekstu očuvanja teritorijalnog integriteta i suvereniteta Srbije.\nDačić je na samom početku obraćanja na zajedničkoj konferenciji za medije povodom obeležavanja 75. jubilarne godine postojanja i rada Ujedinjenih nacija u organizaciji Vlade Republike Srbije i tima UN u Srbiji, istakao da mu je zadovoljstvo da se i ove godine obrati povodom Dana Ujedinjenih nacija, koji se na njegovo veliko zadovoljstvo obeležava u Kući UN, čijem otvaranju je i sam lično doprineo.\n“Ovogodišnji Dan UN ima poseban značaj, budući da je ovo jubilarna godina kada obeležavamo 75. godišnjicu od osnivanja UN, jedine globalne međunarodne organizacije iznikle na ruševinama Drugog svetskog rata, koja više od sedam decenija predstavlja okosnicu svetskog multilateralnog poretka i platformu za ravnopravan dijalog država u cilju očuvanja mira i stabilnosti, zaštite ljudskih prava i stvaranja uslova za ekonomski razvoj širom sveta. Ponosni smo što Jugoslavija, čija je Srbija jedna od naslednica, spada u osnivače UN i jednu od prvih pedeset država potpisnica Povelje ove organizacije“, istakao je Dačić i dodao da je ovaj važan jubilej još jedna prilika da se podsetimo osnovnih principa na koje smo se svi obavezali potpisivanjem Povelje, kao što su suverena jednakost država, poštovanje suvereniteta i teritorijalnog integriteta, odricanja od upotrebe sile i mirno rešavanja sporova.\n“Srbija ostaje snažno posvećena ciljevima i principima ovog dokumenta uverena da su oni danas relevantniji nego ikada. Nema nikakve sumnje da situacija u kojoj se svet danas nalazi od nas iziskuje zajedničko delovanje, solidarnost i saradnju. Aktuelna pandemija COVID – 19 je pokazala da nijedna država nije izolovano „ostrvo“ i da, bez obzira na stepen razvoja i postojeće kapacitete, ne može samostalno da se izbori sa složenim posledicama ove krize. Uloga UN i njenih specijalizovanih agencija upravo je u povezivanju i usmeravanju zajedničkih napora ka savladavanju izazova sa kojima smo suočeni. Zato je potreban kontinuiran rad na prilagođavanju i jačanju efikasnosti UN sistema, kako bi bio spreman za aktuelne i neke buduće izazove. Koristim priliku da izrazim zahvalnost UN na podršci i pomoći našoj zemlji u borbi protiv pandemije, pre svega kroz saradnju na zajedničkim projektima i zalaganje za unapređenje našeg zdravstvenog sistema”, rekao je Dačić.\nOn je podsetio da Srbija pridaje poseban značaj UN i u kontekstu očuvanja svog teritorijalnog integriteta i suvereniteta, čime brani ne samo sopstvene nacionalne interese, već i međunarodno pravo i ključne principe Povelje.\n“U svakoj prilici ističemo da rezolucija SB UN 1244, koja potvrđuje teritorijalni integritet i suverenitet Srbije, i dalje ostaje na snazi. Statusno neutralno prisustvo UNMIK u nesmanjenom obimu nastavlja da bude od suštinskog značaja za stabilnost i stvaranje uslova koji treba da vode ka trajnom i održivom rešenju za pitanje Kosova i Metohije, te očekujemo da ova misija nastavi sa sprovođenjem svog mandata. Uveravam vas da ostajemo posvećeni iznalaženju kompromisnog rešenja za pitanje Kosova i Metohije, sa željom da putem dijaloga i saradnje gradimo stabilnost, prosperitet i bolju budućnost za sve“, rekao je predsednik Narodne skupštine Republike Srbije.\nDačić je istakao i da je usvajanje Agende održivog razvoja do 2030. godine predstavlja ključni korak u suočavanju sa nekim od najvećih izazova današnjice i Srbija je čvrsto posvećena njenom sprovođenju, ulažući intenzivne napore na nacionalnom nivou za implementaciju sve tri dimenzije održivog razvoja, nastojeći da poboljša životne uslove za sve, prvenstveno za mlade i generacije koje dolaze.\n“Složićemo se da je pandemija kovid-19 ukazala na slabost globalnih socijalno-ekonomskih sistema i učinila još vidljivijim značaj ostvarivanja Ciljeva održivog razvoja, gde Agenda 2030 predstavlja neku vrstu „mape“ za efikasno rešavanje problema prouzrokovanih pandemijom“, istakao je Dačić.\nDačić je još jednom poželeo srećan Dan UN, sa željom da i u narednom periodu, a u skladu sa temom 75. godišnjice, zajednički gradimo „budućnost kakvu želimo i UN kakve su nam potrebne“, kako bismo pronašli rešenja za bezbednosne, socio-ekonomske i humanitarne izazove sa kojima se suočava celo čovečanstvo.


► Crnogorska policija: Na brodu u Venecueli pronadjeno još četiri tone kokaina\nTo znači da je, za sada, ukupno pronađeno pet tona.\n"Nastavlja se dalja pretraga, a o rezultatima ćemo javnost blagovremeno obavestiti", navodi se na tviteru Uprave policije.\nViše crnogorskih državljana uhapšeno je u Venecueli u akciji zaplene tone kokaina.\n"U višemesečnoj međunarodnoj akciji koju je inicirala crnogorska policija zajedno sa kolegama iz Velike Britanije, Srbije, Holandije i partnerskim službama drugih zemalja, u vodama Venecuele na brodu Aresa zaplenjena je tona kokaina", saopšteno je ranije danas na Tviter nalogu Uprave policije Crne Gore.\nBrod na kom je zaplenjeno više od tone kokaina plovio je pod zastavom Kameruna.\nŠpanski mediji prenose da je isplovio početkom februara iz Surinama, "svraćao" u luku Guaranao u Venecueli i zaputio se ka solunskoj luci.


HRANA KAO LEK: Namirnice za bolju funkciju mozga : Nadlanu.com\nObjavljeno 3. apr 2021. / 15:15:53\nTo što ne možete da se setite gde ste ostavili stvari ili kako se neka osoba koju poznajete zove, može vam izgledati kao nešto što nije tako opasno, međutim takvi propusti u pamćenju vremenom mogu da se povećaju.\n- Mozak neprestano prolazi kroz neuroplastičnost, što znači da raste i menja se tokom našeg života. Jedan od načina da podržite taj proces i poboljšate memorijsku funkciju je kroz određenu hranu - kaže neuronaučnica i istraživač neurodegenerativnih bolesti, dr Kristen Vilemir i predlaže hranjive sastojke koji mogu da poboljšaju funkciju mozga i pamćenje.\n- Omega-3 masne kiseline su oblik polinezasićenih masnoća, dobrih masti koje pomažu u oblikovanju kognitivnih sposobnosti. Bogate su eikozapentaenoičnom kiselinom (EPA) i dokosaheksaenoičnom kiselinom (DHA), koje podržavaju kognitivnu funkciju, održavaju fluidnost ćelijskih membrana i povećavaju sinaptičku plastičnost - objašnjava naučnica za "Mind Body Green".\nDovoljan unos DHA ima bitnu ulogu u procesu učenja i pamćenja tokom čitavog životnog veka.\n- Što je ćelijska membrana fluidnija, to se efikasnije izvodi, dopinoseći zdravom raspoloženju i pamćenju. Takođe je presudna za opstanak, rast i obnavljanje ćelija - objašnjava ona.\nStarenjem se smanjuje koncentracija esencijalnih masnih kiselina u tkivu. Budući da brojne studije pokazuju da povećane nivoa DHA u mozgu umanjuju smanjenje kognitivnih sposobnosti povezanih sa starenjem i rizik od Alchajmerove bolesti, može se zaključiti da je optimalni unos omega-3 masnih kiselina nužan za očuvanje kognitivnih funkcija i sposobnosti pamćenja te da može odgoditi nastanak neurodegenerativnih bolesti.\nKonzumiranje masne ribe poput bakalara, lososa, skuše i sardine omogućiće vam unos proteina i omega-3 masnih kiselina. Za one koji su na biljnoj ili veganskoj ishrani, naučnica preporučuje morske alge, orahe, bademe, čia semenke i lanene semenke.\nNaučna istraživanja pokazuju da zbog specifične biološke aktivnosti štite srce, krvne sudove i imuni sistem. Razmatraju se i kao molekuli sa potencijalnim pozitivnim efektom na prevenciju hroničnih upalnih bolesti, karcinoma i procesa starenja.\n- Mogli biste da odložite kognitivni pad za čak dve i po godine - kaže naučnica.\nTrenutno nema leka za Alchajmerovu bolest ili druge oblike demencije, ali umesto da se bojite neočekivanih ishoda, preuzmite kontrolu tamo gde možete.\nAlchajmerova bolestbademborovnicademencijaimuni sistemishranajagodakarcinomkrvni sudovimozakomega-3 masne kiselineorahpoboljšava pamćenjesrčani udarsrce


Grupa Nemi pesnik novim video spotom najavljuje beogradski koncert | Džabaletan\nby Džabaletan · October 22, 2021\nPesma Okeani rozea dobila je svoju igranu formu koja prati jednu diskretnu gradsku priču. Sada možemo slobodno reći da je debitantski album grupe Nemi pesnik Slobodna volja, sačinjen od veoma uspešnih singlova kao što su: Slučajno, Minimalac, Matematika i Smajli. Sve je počelo neočekivanim uspehom pesme Koliko si luda koja je ponela laskavu titulu Hita godine 2020 Radio Beograda 202.\nRok sastav Nemi pesnik najavio je svoj prvi beogradski koncert za četvrtak, 28. oktobra, u klubu Fest. Bend je pre nekoliko meseci objavio debitantski album Slobodna volja a nastup u klubu Fest biće koncertna promocija ovog izdanja.\nNastavljamo koncertnu promociju albuma „Slobodna volja“. Sviraćemo i neke nove neobjavljene pesme. Jedva čekamo da se predstavimo publici u beogradskom klubu Fest u Zemunu, izjavio je pevač Milan Marković.\nIzlaskom albuma Slobodna volja, bend sa jedne strane zaokružuje izuzetno uspešnu sezonu a sa druge nastavlja fenomenalnu avanturu i predstavlja nove pesme sa pomenutog izdanja.\nAlbum Slobodna volja je dostupan na svim relevantnim striming servisima a video spot za pesmu Okeani rozea pogledajte na YouTube kanalu benda.


Javne licitacije: Zakup kafića i prostora za prodaju hrane\nSC Park / 4. 05. 2018. / 0 komentara\nUSFK Park raspisala je javne licitacije za izdavanje u zakup kafica na otvorenim bazenima, i prostora za prodaju hrane sa rostilja i sendvica, za rad u letnjoj kupalisnoj sezoni 2018.godine.\nKafic se nalazi na prostoru terase otvorenih bazena i jedini je objekat koji prodaje pice na bazenima. Pocetna cena za izdavanje kafica u zakup je 1,5 miliona dinara za sezonu, a pravo ucesca na licitaciji imaju sva lica registrovana za obavljanje delatnosti 56.30 – usluga pripremanja i posluzivanja pica. Javno nadmetanje usmenim putem odrzace se u petak, 11.maja sa pocetkom u 12 casova u prostorijama Ustanove u sportskoj hali “Gordana Goca Bogojevic”\nProstor za prodaju hrane sa rostilja i sendvica nalazi se pored ambulante i izdaje se po pocetnoj ceni od 300.000 dinara za sezonu, a pravo ucesca na licitaciji imaju sva lica registrovana za pripremanje i prodaju hrane. Javno nadmetanje usmenim putem odrzace se u petak, 11.maja sa pocetkom u 13 casova u prostorijama Ustanove u sportskoj hali “Gordana Goca Bogojevic”\nUstanova godinama renovira deo po deo zgrade otvorenih bazena pa ce pre pocetka ove letnje sezone biti zavrseni i radovi na hidroizolaciji terase bazena i preko potrebna rekonstrukcija toaleta i dezo-barijera na otvorenim bazenima.\nVise informacija moze se naci na sajtu Ustanove – http://www.scpark.rs/licitacije/


VAKCINISANO VIŠE OD DVE HILJADE LJUDI: Imunizacija u vlasotinačkim selima teče po planu | Novosti.RS\nOd deset punktova van Doma zdravlja šest je u brdsko-planinskom delu opštine, pa je lokalna samouprava organizovala i besplatan prevoz za sve koji žele da se vakcinišu. Terenska vakcinacija je započeta prošle nedelje i trajaće još dva dana na tri preostala punkta.\nU Vlasotincu je do sada prvom dozom vakcinisano 7100 građana, odnosno 31,5 odsto odraslog stanovništva, dok je drugu dozu primilo 5070 građana što predstavlja 22,4 procenta od ukupnog broja punoletnih građana.\nU vlasotinačkom Domu zdravlja kažu da se na terenu daje kineska „Sinofarm“ vakcina, a u Domu zdravlja se može primiti i „Fajzerovo“ kao i rusko „Sputnjik V“ cepivo.\nVlasotince imunizacija vakcinacija vakcinacija protiv korone vakcina protiv virusa korona koronavirus korona


07/07/2016 07/07/2016 Artija net knjiga, konkurs, poezija\nRaspisan je konkurs za književnu nagradu „Matićev šal“ namenjenu mladim pesnicima do 27 godina starosti za najbolju prvu zbirku pesama.\n07/07/2016 03/08/2016 Artija net knjiga, konkurs, poezija\nBeogradski festival poezije i knjige „Trgni se! Poezija!“ i „Treći Trg“ osnivaju godišnji konkurs za poeziju.\nPred nama je sasvim nova knjiga poezije Veselina Mišnića. Ova mahom ljubavna poezija nastajala je u periodu od petnaest godina, počev od dvehiljadite naovamo. …\nRok: 5. avgust 2016.\n18/06/2016 07/08/2016 Artija net knjiga, konkurs, poezija\nDruštvo književnika Vojvodine 56. put dodeljuje BRANKOVU NAGRADU za najbolju prvu knjigu pesama na srpskom jeziku, autoru do 29 godina, objavljenu između dva uručivanja (avgust 2015. – avgust 2016).


Poslovanje Elektroprivrede BiH najuspješnije u 33 godine postojanja kompanije\nIako je u 2009. godini bilo opterećeno problemima izazvanim općom recesijom, poslovanje JP Elektroprivreda BiH u godini koja je na izmaku moglo bi se okarakterizirati kao najuspješnije u 33 godini postojanja kompanije organizirane pod današnjim nazivom. Kao potvrdu te ocjene, na konferenciji za novinare održanoj 30. decembra na kojoj su o poslovnim rezultatima govorili generalni direktor JP EPBiH Amer Jerlagić i izvršni direktor za finansije Besim Halilović navedeno je nekoliko ključnih podataka.\nSvečana akademija povodom Dana rudara\nPovodom Dana rudara FBiH, u Bosanskom kulturnom centru u Tuzli 20. decembra je održana svečana akademija kojoj su prisustvovali predstavnici svih rudnika FBiH te javnog života. - Historijskim činom ulaska rudnika u zajednički elektroenergetski koncern stvorena je jedna od najjačih kompanija na Balkanu koja će sigurno biti osnova za razvoj kompletnog industrijskog sektora u BiH, rekao je između ostalog Vahid Hećo, federalni ministar energije, rudarstva i industrije\nMala HE Hrid proglašena nacionalnim spomenikom\nKomisija za očuvanje nacionalnih spomenika BiH odlučila je da se distributivna hidroelektrana Elektroprivrede BiH koja se nalazi na Dudinom Hridu, u općini Stari Grad Sarajevo, proglasi nacionalnim spomenikom BiH. Mala hidroelektrana Hrid izgrađena 1917. godine, a u rad puštena 1918. na kraju Prvog svjetskog rata jedan je od rijetkih primjera gdje je voda za centralu dovedena s jahorinskih izvora u dužini od 25 kilometara.\nSimensu posao vrijedan 4,6 miliona eura\nNastavljajući intenzivnu ovogodišnju investicionu aktivnost JP Elektroprivreda BiH je 02. decembra, sa kompanijom Siemens d.o.o Sarajevo potpisala ugovor za projektovanje, nabavku i ugradnju opreme za rekonstrukciju transformatorskih stanica 35/10(20) kV. Ugovorom, čija je vrijednost 4,6 miliona eura, obuhvaćena je rekonstrukcija 12 energetskih objekata na području četiri elektrodistributivne podružnice : Mostar, Sarajevo, Tuzla i Zenica.\nŠKODI posao vrijedan 12,3 miliona eura\nGeneralni direktor JP Elektroprivreda BiH Amer Jerlagić i Jiri Rivola, zamjenik direktora kompanije ŠKODA Power a.s., iz Plzena, Republika češka, potpisali su 26. novembra u Direkciji Društva Ugovor o revitalizaciji turbinskog i generatorskog postrojenja bloka 6 u TE Kakanj, puštenog u pogon maja 1977. godine, čija vrijednost iznosi 12,276.000,00 eura.\nHE Salakovac ispunila plan proizvodnje\nNešto više od mjesec dana prije kraja godine, za Dan državnosti, i HE Salakovac, nakon HE Jablanica, zahvaljujući izuzetno povoljnoj hidrološkoj situaciji i pogonskoj spremnosti, ispunila je ovogodišnji plan proizvodnje električne energije. Prema riječima tehničkog direktora Hidroelektrana na Neretvi, Adisa Bubala, proizvedeno je planiranih 407,7 GWh što je omogućilo da HE na Neretvi, u čijem sastavu je još i HE Grabovica, prije roka, kao cjelina, ostvare godišnji plan proizvodnje od 1.414,3 GWh električne energije.\n23. novembar 2009.\n„Austria energy“ iz Brna obnavlja kotao bloka 6 u TE Kakanj\nGeneralni direktor JP Elektroprivreda BiH Amer Jerlagić i Helmut Katzenberger, generalni direktor kompanije „Austria energy“ iz Brna, Republika češka, potpisali su 23. novembra u Direkciji Društva Ugovor o rekonstrukciji kotlovskog postrojenja i sistema upravljanja bloka 6 u TE Kakanj čija vrijednost iznosi 25,144.479,00 eura.Riječ je o najvećem dijelu poslova iz investicionog projekta „Revitalizacija bloka 6 – 1x 110 MW u TE Kakanj“ čija je ukupna predračunska vrijednost 94,5 miliona KM, a čija realizacija se očekuje do početka oktobra 2011. godine.\nHE Jablanica ostvarila plan 45 dana prije roka\nU godini u kojoj se slavi 55. godišnjica puštanja u pogon prvog agregata HE Jablanica, 30. novembra ove godine, HE Jablanica je, zahvaljujući izuzetno povoljnim hidrološkim uslovima, 16. novembra ispunila ovogodišnji proizvodni plan od 719 GWh. Uz povoljne hidrološke prilike plan je ostvaren i zahvaljujući izuzetnoj pogonskoj spremnosti agregata i postrojenja HE Jablanica.\nElektroprivreda BiH među 100 najvećih firmi u Jadranskoj regiji\nGlobalna revizorsko-konsultantska kuća Deloitte objavila je 16. novembra listu 100 vodećih firmi u Jadranskoj regiji rangiranih po visini prihoda od prodaje u prošloj godini.U konkurenciji Srbije, Hrvatske, Slovenije, Makedonije i Crne Gore na listi se našlo i pet preduzeća iz Bosne i Hercegovine koja predvodi Elektropriverda BiH sa prošlogodišnjim prihodom od 445 miliona eura.\nPotpisani ugovori između JP EPBiH i sedam rudnika FBiH\nPotpisivanje ugovora o vođenju poslova između JP Elektroprivreda BiH, kao vladajućeg društva, i sedam rudnika Federacije BiH, kao zavisnih društava u koncernu Elektroprivreda BiH, obavljeno je 16. novembra u Sarajevu. Svečanom potpisivanju ugovora prisustvovao je i federalni ministar energije, rudarstva i industrije mr.Vahid Hećo.


Ambasador Španije na razgovoru zbog izjave ministra o Mađarskoj\n► Ambasador Španije na razgovoru zbog izjave ministra o Mađarskoj\nMinistarstvo spoljnih poslova Mađarske je danas pozvalo ambasadora Španije na razgovor da bi objasnio izjavu svog ministra spoljnih poslova da je Mađarska ksenofobna.\nKako je saopštio mađarsko ministarstvo, španski ministar spoljnih poslova Žozep Borelj je nedavno takođe rekao da u Mađarskoj nema podele vlasti ni slobode štampe, i opisao je tu zemlju kao "pseudo demokratiju".\nDržavni sekretar u mađarskom ministarstvu spoljnih poslova Levente Mađar rekao je danas da su Borelijeve izjave "uvredljive i grube" i da prevazilaze prihvatljiv nivo kritike u Evropi.\nMađarski zvaničnik je dodao da su Boreljeve izjave o Mađarskoj i netačne.\nŠpanski minsitar treba da poseti Budimpeštu krajem oktobra, dodao je on.\nMađarska ima vrlo strogu antiimigrcionu politiku i nedavno je dobila ukor Evropskog parlamenta zbog kršenja evropskih vrednosti i vladavine prava.


RTS :: Brnabić: Bez koncesionara, aerodrom ne bi preživeo 2020. godinu\nEkonomija Brnabić: Bez koncesionara, aerodrom ne bi preživeo 2020. godinu\nsreda, 07. jul 2021, 14:39 -> 19:53\nBrnabić: Bez koncesionara, aerodrom ne bi preživeo 2020. godinu\nKoncesionar beogradskog aerodroma "Nikola Tesla", kompanija "Vensi", 2019. godine uložio je u radove oko 16 miliona evra, prošle nešto malo više od 60 miliona evra, a ove je planirano više od 125 miliona evra, što posle krize izazvane pandemijom koronavirusom pokazuje da je Srbija donela dobru odluku o koncesiji, naglasila je premijerka Ana Brnabić.\nNa dodeli dve evropske nagrade koje je osvojio aerodrom "Nikola Tesla" za kvalitet usluga, Ana Brnabić je rekla da prilikom sklapanja koncesije niko nije računao na pandemiju i da će se ta kriza najviše obrušti na sektor avio-saobraćaja i turizam.\n"Razmišljamo danas, da nismo sklopili koncesiju, da nismo napravili taj pametan i ekonomski potez, ne znam kako bi beogradski aerodrom preživeo 2020. i 2021. i kakav bi to udarac bio za budžet Srbije i sve zaposlene na aerodromu", rekla je Brnabićeva.\nIstakla je da bi Srbija morala mnogo da ulaže u aerodrom kako bi ga ponovo vratila na svetsku mapu, ali je, ukazuje, odluku o koncesiji donela u poslednjem trenutku i sprečila taj scenario.\nPremijerka je zahvalila "Vensiju" što, uprkos pandemiji, na aerodromu nije zaustavio nijedan projekat, kao što je i država nastavila da gradi puteve, pruge, kliničke centre...\nNavela je da je jedan od tih projekata izvođenje pripremih radova za umetnutu pistu, koja će biti opremljena najsavremenijim navigacionim uređajima i svim sistemima kao i glavna pista.\nBrnabićeva je istakla da će to biti prva nova pista na našem aerodromu posle 60 godina.\nIzrazila je nadu da će novi terminal biti završen i pre 2024. godine, a njim će, dodaje, površina terminala biti proširena sa sadašnjih 55.000 kvadratnih metara na više od 100.000 kvadratnih metara.\nGradi se, navidi, i parking za 1.500 parking mesta, kao i parking ispred terminala sa 800 mesta.\nPremijerka je naglasila i da "Vensi" ima velika ulaganja u zaštitu životne sredine i najavila da će u oktobru biti završeno postrojenje za korišćenje prirodnog gasa i aerodrom više neće koristiti mazut.\nBrnabićeva je navela da Vlada Srbije u tom projektu završava svoj deo posla preko "Srbijagasa", jer je bila zadužena za novi gasovod od više od šest kilometara od Dobanovca do aerodroma.\n"Investicije poput MTU, aerodroma, menjaju Srbiju"\n"Investicije kao što je MTU menjaju Srbiju, vode nas u budućnost i presrećna sam zbog toga što je ta kompanija došla kod nas. To je bio istorijski dan, i većina nas ne može ni da shvati koliko je Srbija drugačija zemlja i koliko se tog dana sve u Srbiji promenilo", rekla je Brnabićeva novinarima na aerodromu "Nikola Tesla", gde su predstavljeni radovi na izgradnji novog terminala i kvalitet aerodromskih usluga.\nKako je rekla, investicije poput MTU, ali i beogradskog aerodroma stavljaju Srbiju na mapu zemalja sa visokokvalifikovanom radnom snagom, sa jakim univerzitetima, u koje stranci dolaze da žive i rade.\n"To je najbolja referenca da i drugi investitori dolaze u Srbiju, kao što je i ovo što se danas obeležava na aerodromu govori kako se Srbija razvija. Ovaj dan je važan. Sve to govori da je Srbija drugačija zemlja nego pre samo sedam-osam godina", istakla je premijerka.\nNajavila je da će u narednom periodu biti otvorene ili položen kamen temeljac za još neke investicije.\n"I ovaj obim vazdušnog saobraćaja, činjenica da se brže oporavljamo u poređenju sa svim ostalim evropskim aerodromima, sve govori, kakva zemlja postajemo", rekla je Brnabićeva.


Mektić: HDZ i SNSD blokiraju rad Savjeta ministara, oni ne rade u interesu građana | BL Portal\nMektić: HDZ i SNSD blokiraju rad Savjeta ministara, oni ne rade u interesu građana\nMinistar bezbjednosti Bosne i Hercegovine Dragan Mektić žestoko je kritikovao političke stranke HDZ BiH i SNSD koje je optužio da blokiraju funkcionisanje Vijeća ministara BiH i da ne rade u interesu građana BiH.\nNakon što je otkazana sjednica Savjeta ministara BiH Mektić je rekao da je kompletna situacija u kojoj se nalazi državna vlast ne samo indikativna, već se radi o pokušaju “klasičnog blokiranja rada Vijeća ministara BiH”. Kako kaže, posljednja redovna sjednica Savjeta ministara BiH održana je 4. aprila 2019. godine i nakon toga je bilo nekoliko pokušaja da se održi sjednica državnog organa izvršne vlasti.\nOn je kazao da se javnost može pokušati obmanuti, ali da je činjenica kako Savjet ministara BiH ne radi od posljednje redovne sjednice. Istakao je kako ministri trebaju imati odgovornost pa da kroz Vijeće ministara BiH rješavaju ključne životne probleme građana.\n“Ne možemo ni biti svjesni koliko stvari čeka na dnevnom redu, a koje mogu uticati na to da neke stvari već od sutra krenu dalje. Očigledno da ovdje nekima nisu bitni interesi građana BiH, već su im važni politički interesi”, kazao je Mektić.\nOn je pozvao “reprezentacije” da sutra sjednu i izaberu novi saziv Savjet ministara BiH, poručujući da to tada Savjet ministara BiH mora raditi.\nNa pitanje o Prvom godišnjem nacionalnom planu (ANP) Mektić je rekao da blokada Savjeta ministara BiH nema veze s tim jer su sjednice održavane i nakon povlačenja ANP-a s dnevnog reda prethodnih sjednica.\nPolitičkim strankama poručio je da su već do sada trebali izabrati novi saziv Savjet ministara BiH u skladu s izbornim rezultatom.


Trener Partizana predlaže kazne za igrače zbog poraza\nTrener fudbalera Partizana Aleksandar Stanojević rekao je da će predložiti kazne za stručni štab i igrače zbog poraza od irskog Šamroka i eliminacije sa evropske scene.\nAko smo inteligenti, izvući ćemo pouke posle Rena\nPredsednik Crvene zvezde Vladan Lukić posle katastrofe u Renu (4:0) i eliminacije crveno-belih sa evro scene poručio je da je ovo idealna prilika da svi u klubu, počev od igrača, preko stručnog štaba do rukovodstva, odmah izvuku pouke.\n26.08.2011 Monte Karlo\nFudbaleri irskog Šamroka, koji su u četvrtak eliminisali Partizan, igraće u A grupi Lige Evropa sa engleskim Totenhemom, ruskim Rubinom i grčkim timom PAOK, odlučeno je danas žrebom u Monte Karlu.\nŽenska odbojkaska reprezentacija Srbije plasirala se u polufinale završnog Gran pri turnira u kineskom Makauu kao prva u grupi, pošto je danas u trećem kolu savladala selekciju Tajlanda sa 3:0, po setovima 25:23, 25:22, 25:23.\n26.08.2011 Nju Hejvn\nKarolina Voznijacki u polufinalu turnira u Nju Hejvenu\nDankinja Karolina Voznijacki plasirala se u polufinale WTA turnira u Nju Hejvenu (Konektikat) pošto je savladala američku teniserku Kristinu Mekhejl sa 7-5, 6-3.\nBozoljac na domak glavnog žreba Ju Es opena\nIlija Bozoljac stigao je na domak glavnog žreba Ju Es opena pošto je u drugom kolu kvalifikacija pobedio Nemca Andreasa Beka 7:6, 6:3. Aleksandra Kurnić eliminisana je u drugom kolu od Italijanske Karin Knap 6:0, 7:5.\nŠemrok eliminisao Partizan\nPartizan je poražen u Beogradu od irskog Šemroka 2:1 i eliminisan je iz kvalifikacija za Ligu Evrope.\nĐoković na Federera na Ju Es openu\nNovak Đoković i Rodžer Federer mogli bi da se sretnu u polufinalu Ju Es opena, određeno je žrebom u Njujorku. U ženskoj konkurenciji sve tri srpske teniserke su u istom delu žreba.\nPrva ... ◄ Nazad 2100 2101 21022103 2104 2105 2106Napred ► ... Poslednja\n21.09.2019Odbojkaši Srbije u četvrtfinalu Evropskog prvenstva\n21.09.2019Fifa: Nema prepreka da se Irankama dozvoli ulaz na stadion\n11:28hBiH pokrenula nabavku dva višenamenska helikoptera iz Amerike\n10:53hNemačkoj nedostaju pedijatrijske sestre\n10:17hProslavljen 80. rođendan Betmena slanjem šišmiš signala u nebo\n10:15hAutobuska nesreća u Pakistanu, 22 žrtve\n10:11hAMSS: Dobri uslovi za vožnju na većini puteva\n10:06hHitna pomoć: Tokom noći pet saobraćajnih nezgoda, povređen mladić\n10:05hEvro sutra 117,58 dinara\n10:00hDanas toplije i pretežno sunčano vreme\n10:00hMomčilo Pantelić: Raskid na najvišem nivou


Lada 4x4 više nije dostupna u Evropi - Otkup Vozila\nBy Otkup Vozila Novosti јул 31, 2020 Коментари су искључени на Lada 4×4 više nije dostupna u Evropi\nRuski terenski automobil Lada 4×4, koji je bio izuzetno popularan među Evropljanima, završava prodaju na evropskom tržištu. Lada 4×4 će uskoro nestati iz Evrope, s obzirom na to da ne zadovoljava ekološke standarde. Donedavno se ovo vozilo moglo kupiti u nekim evropskim zemljama, na primer, u Nemačkoj, gde je osnovna verzija koštala 11.990 evra.\nDobra prodaja terenca ali ekologija je presudila\nTokom 2019. godine u Evropi je prodato 2900 automobila Lada 4×4, što je bio najbolji rezultat za poslednjih devet godina. Još 625 vozila prodato je tokom prva četiri meseca 2020. godine. Vozila koja dolaze na evropsko tržište imaju isti motor koji je dostupan i u Rusiji: benzinski motor od 1,7 litara sa 83 konjske snage.\nMeđutim, činjenica da ne zadovoljava evropske ekološke standarde dovela je do toga da je Lada morala da povuče ovo terensko vozilo iz prodaje širom Evrope. Povratak modela Lada u Evropu teško je predvideti. To nije u skladu sa novom strategijom alijanse Renault-Nissan-Mitsubishi, u kojoj se nalazi i AvtoVAZ. Prema planu alijanse, dominantnu poziciju na evropskom tržištu zauzeće Renault i Dacia.\nHonda prestaje sa učešćem u F1 takmičenjima od 2021\nElektrični automobili polako preuzimaju svetsko tržište


Selektor Terzić i Jovana Brakočević\nSelektor Zoran Terzić pozvao je 24 igračice, a među njima su i Jovana Brakočević, koja se vratila posle porođaja, i Ivana Đerisilo, nakon četiri godine pauze.\nTerzić je najavio da će 12. maja otputovati u Bar na dvonedeljne pripreme.\nIvana Đerisilo opet u nacionalnom timu posle četiri godine\nSrbija će na Gran Priju 2016. igrati u B grupi u okviru I vikenda u Rio de Žaneiru (od 9. do 12. jun) sa Brazlom, Japanom i Italijom, zatim u okviru II vikenda u D grupi, u Makau sa Kinom, Brazilom i Belgijom, i u okviru III vikenda u I grupi u Kjotou sa Japanom, Rusijom i Tajlandom.\nPored naših odbojkašica, plasman na Igre u Riju do sada su obezbedili Brazil, Kina, Rusija, Argentina, SAD i Kamerun.\nSpisak odbojkašica Srbije:\nTeničari: Maja Ognjenović, Bojana Živković, Danica Radenković, Slađana Mirković\nKorektori: Marta Drpa, Jovana Brakočević, Ana Bjelica, Tijana Bošković, Sanja Malagurski\nLibera: Silvija Popović, Suzana Ćebić\nBlokeri: Milena Rašić, Stefana Veljković, Jovana Stevanović, Maja Savić, Mina Popović\nPrimači: Jelena Nikolić, Brižitka Molnar, Brankica Mihajlović, Tijana Maleđević, Bjanka Buša, Ivana Đerisilo, Jovana Vesović, Ljiljana Ranković.\nNovi predsednik OSS Nenad Golijanin, Slobodan Milošević, generalni sekretar OSS, i Darko Đuričković, koordinator nacionalnih selekcija, poželeli su seniorkama uspešnu reprezentativnu sezonu.


Njujork Tajms: Obama razmatra tolerisanje nuklearne aktivnosti Irana\nAdministracija predsednika Obame razmatra mogućnost tolerisanja iranskog nuklearnog programa i pokretanja međudržavnih razgovora sa Teheranom, piše današnji "Njujork Tajms" i ocenjuje da bi takav predlog sastavljen od strane Vašingtona i njegovih evropskih saveznika, predstavljao značajnu promenu u odnosu na strategiju bivšeg predsednika Džordža Buša, čija administracija je zahtevala od Teherana da prekine sa aktivnostima obogaćivanja uranijuma pre početka formalnih razgovora.\nU članku se navodi da će Sjedinjene Države i Evropa vršiti pritisak na Iran da postepeno dozvoli slobodniji pristup svom nuklearnom programu, ali da će dozvoliti Teheranu da nastavi sa obogaćivanjem uranijuma na određeni period tokom razgovora. Šest vodećih svetskih sila, uključujući Sjedinjene Države, prošle nedelje su izjavile da će pozvati Iran da se priključi diskusiji o svom nuklearnom programu, a iranski mediji danas su citirali glavnog pregovarača, koji je rekao da je Teheran otvoren za razgovor. Preispitivanje američke politike prema Iranu, na zahtev predsednika Obame, još je u toku, a savetnici kažu da nije sigurno koliko će još dugo američki predsednik tolerisati iranski program obogaćivanja uranijuma. Međutim, kako piše "Njujork Tajms", evropski zvaničnici navode da se uglavnom smatra da Iran neće prihvatiti zahteve koje je postavila prethodna administracija predsednika Buša.\nList ocenjuje i da će, ukoliko ovaj predlog bude prihvaćen, on naići na oštre kritike američkih konzervativaca i novog izraelskog premijera Benjamina Netanjahua. Izraelski zvaničnik, koji je želeo da ostane anoniman, izjavio je da bi Izrael mogao da obnovi svoje namere da ukloni iransku podzemnu nuklearnu elektranu u Natancu, ukoliko Obama ne odluči da „potpuno zaustavi“ iransku proizvodnju obogaćenog uranijuma.


Nova bura na medijskoj sceni Srbije, stiže i misija EFJ | EurActiv Srbija\nIzjavu premijerke Ane Brnabić da u Srbiji nema objektivnog novinarstva medijska i novinarska udruženja ocenila su kao neosnovanu i ciničnu pozivajući je na dijalog o nepristrasnom novinarstvu i optužujući je da je marioneta na mestu predsednice vlade. Brnabić je 10. oktobra u Evropskom parlamentu u Briselu izjavila da ne smatra da u Srbiji nema istraživačkog novinarstva, ali da "nema objektivnog novinarstva, jer je jako malo objektivnih novinara".\nGrupa "Za slobodu medija", koja okuplja medije, medijska udruženja, organizacije civilnog društva, novinare i građane, okarakterisala je premijerkinu ocenu o nepostojanju objektivnog novinarstva u Srbiji "neosnovanom i paušalnom". Ta grupa je pozvala premijerku na javni dijalog o istraživačkom i nepristrasnom novinarstvu, finansijskim pritiscima na nezavisne medije, pitanju novina "Vranjskih" i drugih lokalnih medija, kao i slobodi govora i pravu medija da slobodno i odgovorno, bez pritisaka i državnog uplitanja, rade svoj posao u interesu javnosti.\n"Imajući u vidu da je sama Ana Brnabić rekla da želi da o svemu tome razgovara i vidi 'da li tu zaista ima nečega', ocenjujemo da bi naš javni sastanak s njom doprineo boljem međusobnom razumevanju i pozitivno uticao, kako na način informisanja građana i građanki, tako i na ispunjavanje obaveza koje je Srbija preuzela ulaskom u proces evropskih integracija", piše u saopštenju grupe "Za slobodu medija". Grupa je pozvala premijerku da "učini sve" kako bi javni dijalog bio što hitnije održan kao i da na njen predlog odgovori u sledećih 10 dana.\nPotpredsednik Nezavisnog udruženja novinara Srbije (NUNS) Željko Bodrožić je, komentarišući izjavu premijerke da u Srbiji nema objektivnog novinarstva, ocenio da se njen vokabular u potpunosti uklapa u propagandu vladajuće Srpske napredne stranke (SNS). "Ana Brnabić sve više, svakim danom, potvrđuje da je samo marioneta na mestu premijerke. Njen vokabular se danas u potpunosti uklapa u propagandu SNS", rekao je Bodrožić agenciji Beta.\nPedsednik Nezavisnog društva novinara Vojvodine (NDNV) Nedim Sejdinović kaže da predsednica vlade svojim izjavama o medijskoj sceni na najbolji način prezentuje "cinizam i ignoranciju" i ocenio da su upravo taj "cinizam i ignorancija" najverovatnije bile preporuke za "mesto premijerke u jednom autoritarnom sistemu". Dodao je da njene eizjave pokazuju "neznanje kako bi mediji trebalo da funkcionisu u demokratskoj zemlji i koja bi trebalo da bude njihova uloga".On smatra i da te izjave pokazuju da se Srbija, bez obzira na otvorena poglavlja u pregovorima sa EU, u smislu demokratizacije i vladavine prava mnogo brže približava Erdoganovoj Turskoj nego EU.\nIz Udruženja novinara Srbije (UNS) premijerki su poručili da novinari nisu mašine i da zato nema objektivnog novinarstva, ali da ima poštenog novinarstva. "Ja bih se složio da nema objektivnog novinarstva, ali samo zato što novinari nisu mašine i ne mogu biti objektivni, ali ne bih se složio da nema poštenog novinarstva u Srbiji", rekao je predsednik UNS Vladimir Radomirović. On je dodao da ne bi smelo da se dešava da političke stranke i predstavnici vlasti vređaju novinare, već da bi morali da razumeju da imaju obavezu prema javnosti da odgovore na pitanja koje novinari u ime te javnosti postavljajaju.\nAna Brnabić je u Briselu kazala da "sada ima nedostatka istraživačkog novinarstva ali ne zato što to guši vlada, već ga nema, jer nema objektivnog novinarstva u Srbiji, odnosno jako je malo objektivnih novinara... Vidimo pre da ima nekih koji su veoma naklonjeni vladi, odnosno medija koji su jako protiv vlade", navela je Ana Brnabić. Ona je rekla i da su "svi nedeljnici u Srbiji potpuno protiv vlade, protiv predsednika, a od dnevnika su to tri koji su protiv vlade, a bar dva potpuno protiv vlade, a jedan od njih je manje ili više objektivan".\nU međuvremenu, interes međunarodnih organizacija za medijske slobode u Srbiji se povećava. Upravni odbor Evropske federacije novinara (EFJ) odlučio je da u Srbiju pošalje međunarodnu misiju kako bi se poboljšalo stanje u sferi medija pogoršano poslednjih godina, i pozvao Savet Evrope i OEBS da u tom smislu nastave pritisak na vlast Aleksandra Vučića. To je 12. oktobra preneo NUNS, pozivajući se na saopštenje te najveće evropske novinarske organizacije koja zastupa više od 320.000 novinara učlanjenih u 71 organizaciju u 43 države Evrope.\nKako je rekao predsednik EFJ Mogens Bliher Bjeregard, ta organizacija traži od Evropske komisije, a posebno od komesara nadležnog za pregovore o evropskoj politici susedstva i proširenja Johanesa Hana, da bude čvrst i koherentan kada je u pitanju primena evropskih standarda u oblasti slobode izražavanja i medijskih sloboda u Srbiji. U saopštenju se podseća da je i u najnovijem izveštaju o proširenju EU, Evropska komisija istakla da je Srbija "postigla određeni nivo pripreme" ali da je i dalje potrebno "stvoriti okruženje u kojem se sloboda izražavanja može ostvarivati bez ometanja".\nPrema podacima NUNS o incidentima protiv novinara u Srbiji, novi trendovi ukazuju na prelazak sa fizičkih napada na pritiske koji uključuju nadzor, sudske postupke, administrativno uznemiravanje, javne izjave zvaničnika protiv novinara i ekonomske pritiske, odnosno okruženje koje ugrožava nezavisne medije i koje je dovelo do samocenzure među novinarima.\nAmerička nevladina organizacija za slobodu medija Fridom haus (Freedom House) ocenila da sve autoritarnija vlast predsednika Vučića četiri godine suzbija slobodu medija u zemlji. U analizi o medijima u Srbiji pod naslovom "Vapaj za pomoć nezavisnih medija u Srbiji" Fridom haus podseća da je Srbija u izveštaju o slobodi medija za 2016. među zemljama koje su zabeležile najveći pad u toku jedne godine.\nNavodi se i da su nezavisni srpski novinari dobijali pohvale eminentnih međunarodnih organizacija, ali su se kod kuće suočavali s proizvoljnim poreskim istragama, uskraćivanjem prihoda od oglašavanja i direktnim zastrašivanjem, uključujući lične napade iz provladinih medija.\nFridom haus navodi da su mediji naklonjeni vlasti izdašno nagrađeni a kao još jedan instrument koji vlada koristi da marginalizuje kritičke medije ukazuje na preferencijalnu raspodelu oglašavanja javnih kompanija.\nZa organizacija je ocenila i da je privatizacija medija u okviru priprema Srbije za članstvo u EU imala "perverzni efekat" u koncentraciji medijskog vlasništva i zamagljivanju vlasničkih struktura.\nEkspertkinja za medije i Balkan Marija Šajkaš rekla je za Fridom haus da su, pored pada prihoda nezavisnih medija na tržištu, strane vlade pod sve većim pritiskom da im smanje svoju podršku, dok ambasade nerado daju pomoć kritičkim medijima iz straha da bi mogle ući u diplomatski spor s Vučićem.\nFoto: Beta/Evropski parlament\n: Stagnacija u medijskom sektoru u Srbiji